Cita-Cita Rare! Guru Terkejut Murid Darjah Dua Nak Bergelar Suri Rumah, Ini Sebabnya!

Setiap anak memiliki cita-citanya sejak kecil, ada yang ingin menjadi doktor, guru, polis dan lain-lain. Berlainan pula dengan salah seorang murid seorang guru ini.

Terkejut guru berkenaan apabila mendapati murindnya itu bercita-cita bergelar suri rumah. Sedangkan ketika itu, rakan-rakannya mempunyai cita-cita yang biasa didengar.

Tular di media sosial di mana pemilik akaun Twitter yang dikenali sebagai Fathanah Nasir memuatnaik ciapan yang menarik perhatian ramai, di mana ciapan tersebut mendapat 10.5K retweets, 836 Quote Tweets dan 17.5K  tanda suka.

Fathanah Nasir mendedahkan perbualannya dengan murinya di laman Twiitter nya di mana murid tersebut mempunyai cita-cita rare!

Saya tertarik dengan cita-cita salah seorang murid saya (Tahun 2). Sedang rakan yang lain mahu bergelar guru, polis, askar dia pula mahu bergelar seorang surirumah yang berpendidikan. Saya tanya kenapa? Lalu dia menjawab..

Rupanya ini sebabnya

Bila saya jadi suri rumah yang berpendidikan maka saya mampu jadi semua yg dicita-citakan rakan lain.

Saya boleh jadi guru, saya boleh jadi doktor, boleh jadi chef, saya boleh jadi security.

Terdetik dalam hati Ya Allah macam mana anak seusia ini mampu berfikir sedemikian?

Bila saya tanya lagi, dari mana datangnya mimpi dan cita-cita itu? Dia jawab dari ibu dia. Dia puji kehebatan ibu dia yang mampu urus dia dan adik beradik termasuk ayahnya dengan bermacam pekerjaan dalam satu masa.

Katanya Ibu yang gerak awal pagi ke sekolah, ibu yang gerak ayah kerja, ibu buatkan sahur, ibu periksa keadaan suhu badan kami, ibu semak kerja sekolah dll  ibu cakap kena belajar rajin² boleh jadi macam ayah tapi saya nak jadi macam ibu!

Tambahnya lagi, saya percaya cita-cita ini cita-cita yang baik sebab ibu kata kalau buat perkara yang baik Allah sayang.

Dari jawapan murid ini saya teringat dengan petikan buku Memori Bukan Memoir dari Dr. Maszlee Malik ( @maszlee )yang mengambil kata dari Eleanor Roosevelt:

“Masa depan adalah milik mereka yang percaya kepada keindahan mimpi mereka”.

Cita-cita akan berubah

Dalam pada itu, guru berkenaan tidak akan mendedahkan identiti  muridnya itu memandangkan seorang kanak-kanak itu akan berubah dari masa ke semasa.

Melihat muat naik tersebut dan mengetahui ia cita-cita yang rare, ada  pengguna media sosial berkongsi cerita yang sama mengenai kanak-kanak sekolah rendah.

“Ibu sy cerita budak tahun 1 beliau bila ditanya cita2, ad sorang tu jawab bahawasanya dy nak jd POKOK KAKTUS. Nk marah tp kena sabar jela…”

“Anak member umur 6 tahun, bila tanya dia cita2 nak jadi apa? dia jawab pengutip sampah. Ingatkan dia nak melawak macam fizi upin ipin rupanya dia plan nak conquer pengurusan sampah setempat. Power betul jawapan budak2 zaman sekarang ni.”

Keluarga Talk: PUASA MENDIDIK JIWA KELUARGA SAKINAH

Bintang Kecil: APA ITU NUZUL QURAN

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Berangan Nak Laman Rumah Ala-ala Kedesaan Inggeris, Mak-mak Kena Tanam Bunga Petunia. Lelaki Ni Kongsikan Tip Tentangnya!

Lazimnya, orang perempuan memang suka bunga-bungaan dan tidak hairanlah itu sebabnya mak-mak kita rajin dan suka tanam pokok bunga di laman rumah. Tak kisahlah apa jenis bunga, semuanya nampak cantik di mata.

Pun begitu dalam banyak-banyak pokok bunga yang di tanam, kalau nak nampak laman terlihat  ala-ala kedesaan Inggeris,  menanam pokok bunga Petunia ini adalah jawapannya.

Tapi yang susahnya tak ramai yang ada pengalaman dan ilmu tentang nak jaga pokok yang satu ni. Katanya pokok ni ‘manja’ dan selalu minta ‘dibelai’, betulker?  Nak tahu lanjut, jom kita baca perkongsian Asyraf Khalib yang memang otai dengan bunga petunia ni.

SUKA CAHAYA MATAHARI PENUH

Maksudnya Petunia tak suka tempat teduh. Kalau letak dalam pasu gantung di balkoni atau garaj, cari kawasan yang dapat cahaya matahari lebih banyak. Kalau letak tempat teduh, alamatnya tak berbunga sangatlah dia. Dan ada pula kes yang Pokok Petunia dia menjalar turun sebelah pasu sahaja. Sebelah lagi tak ada daun dan bunga. Sebabnya tak kena matahari. Nak bunga petunia dalam pasu menjalar membulat macam pokok saya? Teruskan membaca.

PETUNIA TAK SUKA KENA SIRAM AIR BANYAK TAPI POKOK PETUNIA KUAT MINUM AIR

Maksudnya Petunia cukup disiram ala kadar sahaja. Tak perlu air disiram sampai beriya melimpah dan menitik keluar dari pasu. Air membazir, baja pun keluar sekali. Lagi satu, kalau siram banyak banyak pokok lemas dan mudah kena serangan penyakit. Tapi, tuan puan kena tahu Petunia juga kuat minum air. Jadi kena rajin buat siraman setiap hari. Ada orang cakap siram pagi dan petang. Saya selalu siram pagi sahaja sebelum keluar pergi kerja. Tapi ingat, siram sikit sahaja dh cukup. Sekadar membasahkan tanah. Siram pada tanah, bukan pada daun.

GUNA MEDIUM TANAH YANG TAK MENAKUNG AIR

Elakkan tanam Petunia dalam medium tanah yang menakung air sebab takkan subur dan cepat mati dek serangan penyakit pada daun, batang dan akar pokok. Elok ada campuran cocopeat, tanah merah bakar, sekam bakar, baja tayam (sikit) dan saya selalu letak peatmoss juga sikit. Nisbah campuran saya hentam saja. Haha. Nak senang beli je tanah 6in1 kat nurseri tu

BARU BELI DI NURSERI: TUKAR TANAH DAN PASU

Kalau pokok baru dibeli daripada nurseri, jika bernasib baik dapatlah yang subur berbunga. Kalau tak, kurus dan sedih je tengok kan. Jadi sebaiknya, selepas bawa balik kat rumah. Tukar tanah dan pasu baru. Sebabnya, kebiasaannya Pokok petunia yg dlm pasu nurseri akar pokok dah padat sangat dah. Tanah pun kurang nutrisi. Jadi sebaiknya pindahkan pokok dengan membuang tanah yg melekat pada akar pokok sedikit dan masukkan tanah baru. Kalau tukar pasu lebih besar lagi bagus. Tak percaya cuba la buat.

NAK PETUNIA BERBUNGA SEPANJANG MASA?

Ramai tnya saya macam mana nak bagi Petunia berbunga sepanjang tahun. Sebenarnya jawapannya kena rajin sikitlah. Petunia ni manja, kena selalu belek. Seminggu sekali buatlah Pinching process iaitu proses memetik dan membuang bunga serta daun yg layu. Bunga petunia yg layu biasanya akan meninggalkan tangkai bunga. Dalam tempoh 3-4 hari tangkai halus tersebut akan mula keluarkn biji benih.

Pokok petunia yg mula mengeluarkan biji benih akan kurang serta malas berbunga dan lama kelamaan ia akan mati. Untuk mengelakkan perkara tersebut berlaku. Buang tngkai bunga tu sebanyak yg boleh. Daun yg layu juga petik buang terus. Jangan biar rosak di dalam pasu.

TRIMMING: KERATAN RANTING

Ada yang sayang pokok tak mahu kerat ranting. Salah tu. Sebulan sekali tolong la buat keratan. Trim la mana patut. Kalau biar sahaja nanti pokok jadi kurus, daun mengecil, bunga mengecil. Sakit mata tengok.

BAJA

Sama macam pokok lain, Petunia juga perlukan pembajaan. Untuk Petunia saya, saya guna 4 jenis baja iaitu baja pertumbuhan (hijau), baja penggalak bunga (pink), baja organik tayam dan baja organik soya. Baja saya beli di Giant (kalau tuan puan nak beli dari otai otai baja dalam group ni lagi bagus!). Brand saya beli macam macam. Baja bunga saya beri seminggu sekali. Satu pasu cukup satu sudu kfc tu. Baja pertumbuhan dan baja organik saya isi berselang seli iaitu dua minggu sekali. Kuantiti bagi baja pertumbuhan yg hijau tu sama seperti baja bunga. Kalau baja organik letak lebih sikit tak apa.

TANAM SEMULA PETUNIA

Bila kita nak tanam satu satu pokok, elok ambil tahu ilmu sedikit tentang pokok tersebut. Sebabnya tak mahu pokok terseksa. Beli dekat nurseri elok, balik rumah mati. Rugi dan kesian

Jadi, untuk pengetahuan tuan puan, petunia ni pokok bermusim, usia normal pokok ini hanya 9-10 bulan sahaja. Ada yang boleh tahan sampai dua tahun kalau pandai jaga. Apa pun, untuk elakkan kes kena beli pokok baru sebab pokok mati. Saya sarankan untuk tanam semula Petunia ni sebelum induk pokok mati.

Cara pertama:

Kalau ada ranting petunia yang patah (atau potong sendiri ranting), ambil ranting tersebut, buang semua daun. Dan cucuk ranting tersebut dalam medium cocopeat yg lembab. Sembur air setiap pagi. InshaaAllah nanti akan keluar akar dan bila dah besar sikit boleh pindah masuk pasu. Kalau pokok masih kecil tapi dah gatal nak berbunga, buang kuntuman bunga tu dulu. Hehe. Satu lagi pesanan, semasa proses semaian, jangan terlebih siram air. Nanti ranting rosak. Aduh padan muka.

Cara kedua:

Semaian biji benih. Benih petunia boleh dikumpul dari induk pokok. Caranya, tinggalkan sekuntum dua tangkai bunga besar petunia pada induk. Biar bunga gugur dahulu. Bila tangkai tersebut dah keluarkan buah. Biar pula benih itu kering sepenuhnya. Bila dah kering, ambil benih dan taburkan atas medium cocopeat lembab juga. Letak di tempat yg x terdedah pd matahari. Sy letak dlm rumah je. Sembur dgn air dua hari sekali. Dalam seminggu akan keluar anak pokok. Bila anak pokok dah keluar 4 helai daun. Boleh pindahkan anak pokok dalam pasu kecil untuk monitor tumbesaran. Nak senang beli je benih petunia dekat kedai. Setel masalah.

SERANGAN SERANGGA PEROSAK?

Memandangkan saya selalu belek pokok pokok kat rumah ni. Serangga pun meluat nak kacau pokok. Haha. Tapi dua minggu sekali saya ada sembur racun organik Baba Plant Care juga.

sumber : Asyraf Khalib via Group Kebun kampung-Tanam, Teknik Sendiri (KGTTS)


Nak Melaram Pastikan Makeupnya Kekal Lama Dimuka. Ni Caranya!

Melihat ada orang  yang memakai alat solek biarpun digayakan nipis dan ringkas, namun kekal diwajah, itu semua boleh buat orang lain cemburu.

Jadi ketahui apa rahsianya, dan bolehlah dipraktiskan untuk dipastikan wajah sentiasa berseri dan cantik dipandang.

MAKE-UP BAGI TAHAN LAMA DENGAN CARA YANG BETUL !

Tak kira BRAND makeup MURAH @ MAHAL yang penting cara kita bagi betul supaya hasil makeup nanti lebih kemas, dan tak bercapuk. Ingat ! Jangan salahkan BRAND makeup Kalau Kita yang ikut step yang salah .

INI STEP BY STEP YANG BETUL :

(1) MOISTURIZER

Ini juga penting untuk memberi lembapan pada kulit, supaya kita bermakeup nanti akan kelihatan makeup kita itu lembap dan tak nampak kering atau kusam walau kita bermakeup. Disamping itu, melembabkan kulit.

Bagi yg kulit sensitif Pilih pelembap yang water based, contoh nya honeybee veenom ni ramai yang guna dan harga murah , jimat dan size yang besar. Tapi ingat Beli yang ORIGINAL.

(2) PRIMER

Primer makeup lagi tahan lama. Primer ni akan “lock” makeup dekat kulit lebih tahan lama.

Kalau boleh cari texture yang ringan. Contohnya beli sahaja glam face primer Mass mayra hanya RM30 tpi kualiti tiptop dah sama dengan brand chanel ni.

(3) FOUNDATION

Foundation ada 2 jenis texture iaitu jenis liquid dan Cream. Boleh pilih ikt keselesaan masing2 dan brand apa sekali pun. Setakat ni duk try rasa “NARS” the best foundation ever sbb dia jenis light2 dan Natural sahaja kalau kita berfoundation . And satu lagi sesuai dengan semua skin dan ia banyak code ikut warna kulit masing-masing.

(4) CONCEALER

Concealer ni jika perlu sahaja. Contohnya yang ada bekas parut hitam-hitam , mata panda haruslah pakai concealer, sebabnya foundation kadang-kadang ia tidak full coverage so, boleh la cover dengan concealer.

Concealer hanya pakai dekat area yang mana kita perlu cover dan blend sehingga sekata dengan foundation dekat kulit kita.

Boleh sahaja pilih apa brand sekali pun ikut budget masing-masing. Dalam gambar ni semua yang best-best.

(5) LOOSE POWDER

Kenapa loose powder ? Bukan compact powder ? Sebenarnya atas individu. Tapi nak makeup tu cantik dan natural mesti pakai loose powder sebab texture ia yang halus dan senang blend .

(6) MAKEUP SPRAY

Last step yang ramai belum guna iaitu “makeup spray” , sebenarnya ia juga antara salah satu benda penting untuk makeup tahan lama .

Apabila kita selesai makeup dan spray ke seluruh muka , secara automatik nya makeup kita telah di “lock” cantik-cantik atas kulit. Selain itu juga, akan membuat makeup kita nampak lebih glowing.

Tak kisah brand apa ikut keselesaan masing-masing. Nak mudah and jimat beli sahaja “bio essence ” mempunyai pelbagai fungsi.

SELAMAT MENCUBA!


Buah Epal Bantu Tingkatkan Sistem Imun Badan. Ini Sebabnya.

Sejak penularan wabak COVID 19, ramai ibu bapa melahirkan rasa bimbang untuk membawa anak-anak keluar di tempat terbuka termasuk merancang percutian apabila cuti sekolah bermula minggu depan.

Pastinya ibu bapa akan mengambil sikap berhati-hari dengan memberi peringatan kepada anak-anak mengenai pencegahan yang dinyatakan oleh Kementerian Kesihatan Malaysia termasuk jangan bersentuhan dengan orang luar, kerap mandi, banyak minum air, memakai penutup muka, kerap membasuh tangan dan memakai sanitizer.

Selain pendekatan itu, kita juga perlu mengambil kira mengenai tahap imun badan kita sendiri termasuk anak-anak. Pemakanan yang sihat mampu meningkatkan daya imuniti  badan  kita dan anak. Ia termasuk mengambil buah epal sebagai sumber makanan untuk menguatkan imuniti badan.

INI RAHSIA BUAH EPAL

Buah epal antara buah yang digemari oleh orang dewasa dan kanak-kanak. Rasa masam manisnya memang enak. Pengambilan epal, setiap hari, baik untuk kulit dan tubuh. Kandungan tinggi serat, kaya antioksida dan vitamin C. Laporan kajian kesihatan dari Amerika Syarikat, mendedahkan sebiji epal hijau mengandungi 14 gram (g) karbohidrat manakala epal merah pula 15 g karbohidrat.

INI SEBABNYA

Pengambilan epal, contohnya antara pilihan snek sihat membekalkan pelbagai khasiat sekiranya diamalkan setiap hari. Epal kaya nutrisi dan baik untuk kulit dan tubuh. Kandungan tinggi serat, kaya antioksida dan vitamin C.

Menawarkan pelbagai manfaat kesihatan kerana kaya antioksidan, berperanan meningkatkan sistem imun melawan penyakit dan sebiji buah bersaiz sederhana mempunyai empat gram serat yang dikenali sebagai pektin.

Manfaat lain termasuk mengelakkan masalah gigi reput, menurunkan paras bakteria dalam mulut dan menjadikan gigi lebih sihat dan putih.

Pengambilan sebiji epal setiap hari mempunyai risiko lebih rendah mendapat diabetes kerana kandungan serat tinggi menstabilkan gula dalam darah, selain rasa kenyang lebih lama mengelakkan daripada makan berlebihan.

Kandungan serat tinggi membantu mengurangkan rasa lapar, seterusnya mengawal berat badan dalam jangka panjang, selain alternatif murah dan mudah menyingkirkan toksin daripada hati, untuk sistem badan lebih sihat. Epal merah membekalkan antioksidan yang antaranya mengurangkan risiko pembentukan katarak.

CARA HIDUP SIHAT RANGSANG IMUNITI BADAN

Selain makan buah-buahan penting untuk kita hidup secara sihat sekali gus merangsang meningkatkan daya tahan penyakit.

1.Minum air
Minum sebanyak 8 gelas air kosong setiap hari (lebih banyak jika cuaca panas, atau jika dia terlibat dengan aktiviti fizikal) Air adalah sangat penting kerana badan (dan sistem imun badan) memerlukannya untuk berfungsi dengan baik.

2.Mengambil makanan yang kaya dengan probiotik
Probiotik atau bakteria baik adalah amat penting untuk membantu mengekalkan kesihatan sistem penghadaman dan imuniti badan. Probiotik boeh didapati dalam makanan seperti yogurt, minuman susu kultur, keju, tempeh atau hum choy cina.

3.Aktif setiap hari
Masa sekurang-kurangnya 60 minit hendaklah diperuntukkan untuk melakukan aktiviti fizikal sederhana (berjalan pantas, berenang, sukan luar seperti badminton, lompat tali, berbasikal) yang bukan sahaja dapat memastikan badan anak anda sihat tetapi juga merangsang sistem imun badannya.

4.Tidur yang cukup
Kekurangan tidur bukan hanya menyebabkan kemerosotan prestasi kognitif dan masalah tingkah laku, tetapi ia juga boleh melemahkan sistem imun badan. Kanak-kanak di dalam lingkungan umur 6-13 tahun yang bersekolah memerlukan sebanyak 9-11 jam waktu tidur.


Nak Ajar Anak ‘Speaking’ Macam Mat Salleh, Ini 19 Tips Mudah Boleh Buat.

Ibu bapa tentunya bangga jika anak boleh bercakap bahasa Inggeris dengan lancar. Sekarang ni banyak kelas tuisyen dan program-program untuk memastikan anak boleh menguasai Bahasa Inggeris dengan sempurna. Ada juga secara atas talian.

Namun, untuk berjaya tentu ada rahsia yang perlu diamalkan. Nak tahu tips, ikuti panduan ini yang boleh diparktikan kepada anak dan diri anda sendiri.

1.Jangan takut membuat kesilapan.
Yakin. Orang hanya boleh membetulkan kesilapan anda apabila mereka mendengar anda menyebutnya.

2.Lengkapkan diri dalam bahasa Inggeris.
Letakkan diri anda dalam semua persekitaran berbahasa Inggeris di mana anda boleh belajar secara pasif. Cara terbaik untuk belajar adalah melalui bercakap.

3.Amalkan setiap hari.
Jadikan diri anda pelan kajian. Tentukan berapa banyak masa seminggu anda akan menghabiskan masa belajar dan berpegang kepadanya. Mewujudkan rutin.

4.Beritahu keluarga dan rakan anda mengenai rancangan pembelajaran anda.
Dapatkan mereka untuk mendorong anda untuk belajar dan juga jangan biarkan mereka mengganggu anda.

5.Mengamalkan 4 kemahiran teras
Membaca, menulis, bercakap dan mendengar. Mereka semua perlu bekerja untuk anda untuk memperbaiki.

6.Simpan buku catatan baru yang anda pelajari.
Gunakan mereka dalam ayat dan cuba untuk mengatakan mereka sekurang-kurangnya 3 kali apabila anda bercakap.

7.Lakukan pelajaran sekurang-kurangnya sekali sehari.
Memori senarai adalah salah satu cara yang paling umum untuk mempelajari perbendaharaan kata untuk ujian. Ia hanya latihan yang baik untuk belajar jangka pendek kerana anda sering tidak menyimpan maklumat yang telah anda pelajari untuk ujian.

8. Suasana baru
Buat suasana di mana anda ingin belajar, bukan kerana anda perlu. Anda akan belajar lebih banyak apabila anda belajar kerana anda mahu.

9.Perhatikan bagaimana anda belajar.
Ia boleh dengan menghafal, membaca, bercakap, meringkaskan atau kaedah lain. Ketahui cara anda belajar yang terbaik. Ia boleh berada di tempat yang tenang dengan diri sendiri atau dengan kumpulan.

10.Dapatkan bantuan!
Sekiranya anda tidak memahami sesuatu, anda perlu bertanya kepada seseorang. Tanya guru, rakan sekelas atau rakan anda untuk mendapatkan bantuan.

11. Semak dan semak semula dan semak semula!
Pastikan anda meluangkan masa untuk meninjau perkara yang telah anda pelajari pada masa lalu.

12. Buku kanak-kanak
Baca buku kanak-kanak mempunyai kata-kata yang lebih mudah dan merupakan alternatif yang baik untuk pembaca yang dinilai.

13. Media cetak
Akhbar adalah tempat yang baik untuk mencari pembinaan pasif. Baca melalui artikel dan lihat jika anda boleh mencari ayat pasif.

14. Cuba bercakap bahasa Inggeris walaupun teruk!
Jangan terjemahkan ke dalam bahasa Inggeris ke bahasa anda. Fikirkan Bahasa Inggeris untuk meningkatkan kelancaran anda. Bercakap bercakap sendiri tetapi tidak di dalam bas ye. Nanti ada yang cakap anda gila!

15. Bercakap
Cara yang paling semula jadi untuk mempelajari tatabahasa adalah melalui bercakap.

16.Simpan diari atau jurnal bahasa Inggeris.
Mulakan dengan menulis beberapa ayat setiap hari dan kemudian masuk ke dalam kebiasaan menulis lebih lanjut.

17. Lagu Inggeris
Belajar lagu bahasa Inggeris dan bernyanyi bersama dengan mereka untuk meningkatkan kefasihan dan intonasi Apa lagi jom karaoke!

18. Jangan berputus asa!
Kekal positif! Kadang-kadang anda akan merasa bahawa anda tidak belajar dengan cepat. Semua orang berasa seperti ini, jangan risau. Anda akan sampai di sana pada akhirnya.

19. Belajar bahasa Inggeris dengan rakan.
Anda akan mempunyai seseorang yang boleh anda praktikkan dan anda boleh memotivasi satu sama lain untuk belajar.

Selamat mencuba!


“Kerja Rumah Ini Kerja Suami, Bukan Kerja Isteri.” Ceramah Ustaz Tak ‘Real’ Dalam Rumah Tangga Undang Kemarahan.

Semua pasangan yang berkahwin tentunya inginkan bahagian hingga till jannah. Namun untuk harmonikan perhubungan suami isteri perlu ada sikap tolak ansur ketika menguruskan rumah tangga trmasuk hal menguruskan kerja rumah.

Amalan sikap tidak berkira dan toleransi yang tinggi dalam rumah tangga akan menjadikan segala kerja rumah menjadi mudah. Suami isteri saling membantu, ini yang dikatakan saling melengkapi antara satu sama lain.

Bagaimanapun kadang kala, baru-baru ini tular mengenai salah faham mengenai peranan suami dan isteri dalam rumah tangga.

Ini diluahkan oleh seorang warganet, menerusi facebook miliknya, Su Han Wen Shu meluahkan rasa tidak puas hati apabila seorang penceramah agama yang bergelar ustaz menjelaskan bahawa kerja rumah adalah tanggungjawab lelaki bukannya wanita (isteri).

Rentetan daripada luahan itu telah tular sehingga menerima 3 ribu tanda suka dan diulang kongsi lebih seribu kali!

Malah kenyataan ustaz itu yang dianggap tidak ‘real’ dan menimbulkan kekeliruan peranan suami isteri dalam rumah tangga turut mendapat komen-komen daripada warganet lain.

Seterusnya ikuti perkongsiannya. Moga kita muhasabah diri untuk memastikan rumah tangga bahagia mengikut lunas Islam.

Ustaz-ustaz:

Pagi ceramah kat Kodiang, petang ceramah kat Kluang, esok ceramah kat Sabak Bernam, minggu depan naik kapal terbang, pergi ceramah kat Kundasang;

Ustaz-ustaz sama:

“Kerja rumah ini kerja suami, bukan kerja isteri.”

Dah ustaz-ustaz ini pun sentiasa sibuk outstation, bila masanya mereka buat kerja rumah?

Cakap tak serupa bikin.

Lepas itu bila ceramah ini dikongsi di Facebook, berlambaklah isteri-isteri tak bersyukur tag suami masing-masing.

Kalau suami kau kerja ofis 9 – 6, Isnin sampai Jumaat, cuti Sabtu Ahad, aku fahamlah kalau kau minta suami tolong buat kerja rumah;

Dah ni suami kau kerja kelindan lori, kerja gudang, kerja pemandu lori, kerja construction, kerja angkat buah sawit kat ladang, balik rumah punyalah barai, pun kau nak tag dia kat Facebook, suruh dia buat kerja rumah?

Itu belum lagi suami yang siang kerja ofis, malam meniaga pasar malam; sebelum subuh jual kuih, pukul 9 pagi masuk ofis dan seumpamanya;

Ustaz-ustaz yang ceramah benda macam ini seronoklah, sebab ramai penonton mereka wanita;

Tapi mereka tak fikir kesan pada keluarga dan suami kepada golongan wanita ini yang bekerja keras di luar sana; mereka tak sedar ceramah mereka ini melahirkan golongan isteri yang tak bersyukur dengan pengorbanan suami untuk mencari nafkah.

Ironis juga ustaz-ustaz jenis ini selalu orang puji faqih, tapi tak pernah fikir kesan jangka panjang ceramah-ceramah mengarut mereka. Faqih apa bendanya camtu?

*Aku bukan anti kerja rumah; kat rumah aku jugalah yang jaga anak sakit, cuci pinggan, basuh, jemur lipat baju dan seumpamanya; cuma aku tak suka trend ustaz-ustaz buat ceramah macam ini; ustaz-ustaz ini lupa, bukan semua pekerjaan di luar sana semudah ustaz-ustaz ini yang sekadar berceloteh di Masjid.

Sekian.


“Dulu Tidak Sabar Pulang Sabah, Sekarang Keduanya Telah Tiada” – Nenek Bella Astillah ‘Pergi’ 8 Bulan Lepas Atuk

Selepas lapan bulan berduka dengan pemergian arwah datuk, penyanyi dan pelakon Bella Astillah terpaksa menanggung kesedihan sekali lagi apabila neneknya pergi menghadap sang pencipta pada Khamis.

Berita duka itu dikongsi oleh Bella dalam satu hantaran di Instagram miliknya, dengan memaklumkan neneknya telah menghembuskan nafas terakhir dan merasakan hatinya seperti hancur dengan perkhabaran itu.

“Pada 30/6/2022, nenek saya telah kembali ke Rahmatullah semalam, jadi saya nak minta tolong jasa baik untuk sedekahkan Al-Fatihah buat nenek dan atuk saya.

“Nenek pergi meninggalkan kami lapan bulan selepas atuk.

“Saya tak sangka akan kehilangan mereka secepat ini. Sayang saya pada mereka hanya Allah swt yang tahu.

“Dulu selalu tidak sabar untuk pulang ke Sabah mahu jumpa mereka, tapi sekarang keduanya telah tiada.

“Ya Allah, hancur betul hati ini,” tulis Bella pada ruangan kapsyen.

Menerusi satu lagi hantaran terbaru, isteri kepada penyanyi Aliff Aziz itu tidak dapat menahan air matanya setiap kali melihat foto dan video nenek kesayangannya itu.

“Setiap kali tengok nenek mesti akan menangis, tak tahu kenapa.

“Sebabnya mungkin saya terlalu takut seandainya kehilangan dia, tapi tidak disangka saya benar-benar kehilangannya kelmarin,” tulis Bella.


Kenali Punca Rasa Sakit Pada Peranakan. Peringatan Doktor Ini Kena Alert.

Kini terdapat pelbagai faktor sekeliling yang menyebabkan ramai kita menghadapi masalah kesihatan.

Ia termasuk wanita. Malah salah satu masalahnya adalah masalah berkaitan dengan peranakan.

Baca peringatan Doktor Zubaidi Hj Ahmad yang terkenal dengan perkongsian kesihatan di laman facebooknya. Moga jadi panduan bersama.

Ramai wanita yang mengalami sakit dan tidak selesa di bahagian bawah perut (atau lebih tepat di bahagian abdomen) dari semasa ke semasa. Kebiasaannya ia berkaitan dengan masalah kitaran haid mereka dan organ yang terlibat ialah rahem. Walau bagaimanapun banyak lagi punca rasa tidak selesa atau sakit di bahagian bawah abdomen.
.
Saya membahagikan 3 punca utama yang menyebabkan masalah rasa tidak selesa atau sakit di bahagian abdomen.

1. RASA SAKIT ATAU TIDAK SELESA DISEBABKAN OLEH MASALAH BERKAITAN DENGAN SISTEM KENCING
.
Biasanya jangkitan air kencing akan menyebabkan rasa seperti panas atau terbakar apabila anda membuang air kecil dan sering mengalami rasa tidak puas kencing dan terpaksa pergi ke tandas beberapa kali.
.
Jangkitan kuman yang bermula dari pundi air kencing boleh merebak ke buah pinggang. (Jangkitan kuman di buah pinggang dinamakan pyelonephritis). Biasanya pesakit akan merasa tidak sihat, demam dengan suhu badan yang tinggi dan mengalami rasa sakit belakang. Selain itu jika sakit di bahagian bawah abdomen ini merebak dari pinggang dan turun ke bahagian pangkal paha dan kemaluan, ia mungkin disebabkan oleh batu karang di buah pinggang atau mana-mana bahagian dalam sistem kencing.
.
Untuk ini, doktor akan melakukan ujian air kencing. Jika terdapat darah dalam air kencing, ini bermakna ujian yang lebih teliti harus dijalankan kerana ia adalah tanda yang bahaya. Ketumbuhan dalam sistem kencing jarang berlaku, dan jika ia berlaku selalunya pesakit mengalami masalah dalam jangka waktu yang lebih lama, mungkin beberapa bulan.
.
2. RASA SAKIT ATAU TIDAK SELESA DISEBABKAN OLEH MASALAH BERKAITAN DENGAN SISTEM USUS
.
Sakit yang timbul daripada masalah yang melibatkan sistem usus biasanya melibatkan soal penghadaman dan pemprosesan najis. Biasanya ia disebabkan sama ada sembelit atau cirit-birit. Kesakitan yang biasanya digambarkan ialah sakit yang bersifat “datang dan pergi”atau seperti bergelombang.
.
Rasa sakit dan tidak selesa akibat kembung di bahagian ini, selalunya disebabkan oleh gas yang berkumpul kerana tidak boleh dikeluarkan sebabgai kentut. Ia disebabkan sama ada usus tidak berfungsi menggerakkan angin dan najis. Ia juga boleh disebabkan oleh sembelit yang menutup ruang dalam usus untuk angin dikeluarkan.
.
Namun apa yang paling bahaya ialah terdapat ketumbuhan dalam usus yang menghalang pergerakan najis dan angin dalam usus. Pendarahan ketika membuang air besar sama ada darah merah segar atau darah merah kehitaman, adalah tanda-tanda masalah yang serius dalam sistem usus. Ia boleh disebabkan oleh luka pada usus, buasir atau ketumbuhan bahaya pada usus. Oleh itu jangan abaikan atau buat tidak tahu jika perasan ada darah dalam najis. Buat pemeriksaan segera.
.
3. RASA SAKIT ATAU TIDAK SELESA DISEBABKAN OLEH MASALAH BERKAITAN DENGAN SISTEM SEKSUAL (PEMBIAKAN) WANITA

.
Rasa sakit dan tidak selesa boleh disebabkan masalah yang berkitan dengan sistem pembiakan seperti rahem, saluran fallopian atau kelenjar ovari. Pesakit biasanya akan mengadu rasa sakit atau tidak selesa pada bahagian tengah bahagian bawah abdomen jika ia disebabkan oleh masalah pada rahem.
.
Rasa sakit pada bahagian kanan dan kiri bawah abdomen bisanya disebabkan oleh kelenjar ovari. Rasa sakit yang datang dari rahem dan berlaku ketika mula datang haid dikenali sebagai dysmenorrhoea. Selalunya ia tidak menandakan penyakit berbahaya di kalangan wanita muda. Rasa sakit juga boleh berlaku semasa hubungan intim (seksual) bersama suami. Ia dinamakan sebagai dyspareunia dan ia adalah rasa sakit yang mungkin menunjukkan penyakit-penyakit bahaya di sekitar bawah abdomen. Pemeriksaan harus dilakukan segera.
.
Bagi wanita yang telah berkahwin, merasa sakit pada bahawah abdomen dan tidak datang haid, besar kemungkinan mereka hamil secara normal (dalam rahem) atau mengalami kehamilan pada luar rahem. Buatlah ujian air kencing, UPT bagi mengesahkan kehamilan. Jika masih mengalami rasa sakit, berjumpalah dengan doctor, kerana bimbang sedang mengalami proses keguguran atau berkemungkinan kehamilan luar rahem.
.
Saya juga sangat menggalakkan wanita yang telah berkahwin, mengalami kesukaran untuk hamil dan mengalami rasa sakit yang luar biasa di bahagian bawah abdomen agar segera pemeriksaan doctor. Ini kerana rasa sakit yang berkaitan dengan masalah kesuburan ini, mungkin disebabkan oleh masalah yang lebih serius seperti endometriosis, fibroid, penyakit keradangan pelvis dan ovarian cyst.

Pemeriksaan yang dijalankan oleh doctor jika seorang wanita mengalami rasa sakit atau ketidakselesaan di bawah abdomen, bergantung kepada masalah yang dihadapi. Selalunya doctor akan bertanyakan soalan mengenai kitaran haid, dan soalan yang berkaitan dengan pembuangan air kencing dan air besar. Selain itu doctor mungkin bertanya sama ada pesakit mengalami demam, loya dan muntah-muntah. Seterusnya doktor akan memeriksa abdomen dan bahagian yang perlu seperti faraj dan dubur. Oleh itu carilah doctor wanita yang berpengalaman suapaya berasa selesa apabila diperiksa.
.
Pemeriksaan air kencing juga akan dilakukan untuk mengetahui sama ada pesakit mengalami jangkitan kuman pada pundi kencing. Jika pesakit mempunyai gejala-gejala keputihan atau pendarahan pada faraj, doktor mungkin mengambil contoh lendiran pada faraj. Pemeriksaan lain ialah pemeriksaan darah, dan pemeriksaan ultrasound abdomen dan pelvis.


Rebut Peluang Taubat Dalam Tempoh PKP. Ini Cara Solat Taubat Untuk Amalan.

Sedar tidak sedar, kita sudah hampir di pertengahan bulan ramadan. Wabak Covid-19 ini tidak berlaku secara kebetulan dalam bulan Rejab, Syaaban seterusnya ramadan yang akan tiba tidak lama lagi kerana setiap apa yang Allah tetapkan itu ada 1001 hikmah disebaliknya.

Ambil lah ruang masa PKP ini untuk kita sama-sama bermuhasabah dan mensucikan diri di rumah, mempersiapkan hati untuk menghadapi Ramadan tidak lama lagi.

Hidupkan rumah, zikirkan jiwa kita dengan munajat pada Allah swt. Antaranya:

-Solat di awal waktu
-Solat jemaah di rumah
-Baca Al-Quran/Tadarus
-Zikir
-Munajat
-Puasa Sunat
-Solat Taubat

Jadikanlah ujian wabak dan tempoh PKP ini sebagai satu nikmat buat kita. Nikmat masa yang lapang, nikmat bersabar, nikmat berlama-lama dalam ibadah. Hadapi lah ujian dan musibah ini sebagai seorang mukmin.

Ikuti perkongsian Prof Muhaya Circle, beliau menyentuh amalan ketika PKP menerusi FB Nazihah  Idris

MANUSIA ADA 3 KEHIDUPAN

One of the best sharing dari bonda Muhaya:

Tiga kehidupan manusia:

1. Secret life (Me time)- masa bersama Allah (time solat, ibadah)

2. Private life (We time)- masa bersama suami isteri, anak anak, famili, cherish the time

3. Public life (Ummah Time)- masa bersosial di luar, masa di tempat kerja.

Tempoh PKP ini sebenarnya beri hikmah yang besar jika kita benar benar menghayatinya..

Masa untuk kita bina ‘Secret Life’- Me Time dengan Allah dengan lebih berkualiti.

Tidak terkejar kejar.
Tiada alasan kesuntukan waktu

Masa untuk tahajjud
Masa untuk puasa
Masa untuk taubat
Masa untuk mengadu sebanyak banyaknya dengan Allah.
Masa untuk bersihkan sampah sarap dalam jiwa.

Allah beri juga kita dalam tempoh PKP ini Private Life-we time bersama keluarga secara berkualiti.

Masa bersama dengan anak anak.
Masa untuk membuat refleksi keupayaan kita dalam menjaga amanah Allah yakni anak anak di hadapan mata.

Masa untuk kita refleksi hubungan dengan pasangan.

Suami isteri yang saling berpandangan dengan pandangan kasih sayang Allah titipkan pahala.

Anak anak yang memandang wajah ibu bapa dengan pandangan kasih sayang, Allah titipkan pahala.

Orang yang memilih untuk rasa bahagia dalam tempoh PKP akan menzahirkan rasa kesyukuran atas nikmat masa lapang yang Allah beri.

Pesan bonda Prof Muhaya dalam Prof Muhaya Circle, jaga baik baik dan sentiasa perbaiki ‘secret life’ dan ‘ ‘private life’ kita dalam tempoh PKP ini.

Kesannya kelak, kita akan jadi manusia yang bahagia apabila berada dalam kehidupan “Public life”

We have to protect our “secret time”, and…
we will see our “private time” flourish,
and our “ummah time” will become great.

SOLAT TAUBAT

Menerusi FB Einie Noraini tatacara solat taubat sebagai panduan bersama.

Solat taubat Kena buat selalu.Sampai hati tu rasa lapang.

Rasa bersih. Pastu rajin nak beribadat. Bila dengar nasihat tu, hati mcm seronok.Tak nak lagi buat dosa-dosa lama. Haa.. tu inshaALLaH tanda taubat ALLaH dah terima.

Solat ni elok buat malam-malam. Sebelum tidur atau sebelum Subuh. Waktu sunyi malam.

 Bersihkan diri. Amek wudhu. Pakai wangi-wangi (bagi lelaki).
Bila dah siap berdiri, Istighfar dulu.. Isitghfar pendek je.. Baca seberapa banyak kita nak sampai hati tu bebetul tenang.. Pastu baru niat..

INI CARA SOLAT TAUBAT.

✔أصَلِّي سُنَّةَ التَوبَةِ رَكَعَتَيْنِ لِلهِ تَعالىَ

✔”Ussoli sunnatan taubati rok ‘ataini liLLaHi Ta’ala”
[Sahaja aku solat sunat taubat 2 rakaat kerana ALLaH Taala]

💬Baca do’a Iftitah dan al-Fatihah mcm biasa.

📖Rakaat pertama, baca Sural al-Kafirun 1x
(Kalau ada yg tak hafal Surah ni, boleh baca Surah al-Ikhlas je)

📖Rakaat kedua, baca Surah al-Ikhlas 1x.

📖Bila sampai waktu Sujud terakhir sebelum salam, selepas baca bacaan biasa waktu sujud, kita sambung baca do’a Nabi Yunus a.s.

📝”La ilaha illa anta subhaanaka inniy kuntu minaz dzhoo limiin”
Bacalah 10x atau 20x atau 30x.. Ikut suka.
Waktu ni dahi kita sujud menyentuh bumi.. Kita berada dlm keadaan hina sehina hinanya sebagai hamba memohon keampunan daripada Pencipta kita.. Sujudlah lama-lama.. Lepas tu baru duduk tahiyat akhir, baca tahiyat akhir dan terus bagi salam.

📝Lepas bagi salam, Istighfar lagi.. boleh baca Istighfar pendek atau yg panjang sikit..

✔”AstaghfiruLLaHhal’adziim /
AstaghfiruLLaHhal‘adziim, alladzi laa ilaha illaa huwal haiyul qoiyuum wa-atubu ilaih.”

📖Baca seberapa banyak yg kita nak.. Baca sampai hati tu rasa lemah…

📖Bila rasa dah cukup kita Istighfar, baru do’a.. Bila berdo’a, kita kena bebetul menyesal dgn dosa2 kita.. Mohon ALLaH ampunkan dan terima taubat kita..

📖Sebagai permulaan, guna do’a sendiri dlm bahasa melayu.. Luahkan apa yg terbuku kat hati tu.. Menangislah.. Merayulah..

📖Mohon ALLaH ampunkan dosa tu.. Bayangkan kita cuma ada satu je ni peluang nak mintak ampun dgn ALLaH..

📖Bayangkan Malaikat Izrail dah ada kat belakang nak cabut nyawa kita.. Kejap lagi kita mati.. Agak-agaknya apa kita akan mohon pada ALLaH?

📖Istigfar dan baca doa. Dalam bahasa melayu pon takpa. Dah selesai berdo’a, tutup do’a kita tu dengan;

✔”Robbana aatina fid dun-ya hasanah wa fil aakhiroti hasanah waqinaa adza bannar”

📖Pastu duduk diam atas sejadah, ambil masa 10 minit, muhasabah diri kita.. Tengok apa yg boleh kita perbaiki lepas ni.

📝Imam al-Ghazali ada cakap..
✔Tanda hati kita sudah mula hitam,

📌[1] bila kita buat dosa, kita tak rasa bersalah.
📌[2] hilang kemanisan beribadah
📌[3] hati tak makan nasihat

Semoga kita muhasabah diri sepanjang tempoh PKP ini.


Tolong Isteri Iron Tudung, Ni Jawapan Padu En Suami. “Sekarang Aku Faham Apa Erti Tudung Yang Dah Digosok Oleh Seorang Wanita!”

Bila menyentuh bab menggosok tudung, tanyalah dengan mana-mana kaum ibu pasti mereka akan merasakan menggosong tudung ini bukanlah boleh dilakukan dengan ala kadar sahaja. Ianya perlu dibuat dengan teliti dan sabar. Dan lagi satu, memang pantang sangat kalau telah digosok masih nampak berkedut. Jadi selagi belum puas hati, jangan hairan akan terus berkali-kali iron agar bila tudung dipakai nampak cantik dan mudah dibentuk.

Tapi biasanya orang lelaki khususnya en suami tidak tahu hal itu. Bagi mereka apalah sangat dengan menggosok tudung, perkara mudah sahaja untuk dilakukan. Ini turut diakui oleh seorang suami bernama Lutfi Lokman. Namun setelah cuba membantu isterinya menggosok tudung, barulah dia sedar bukan semudah yang disangka.

Ikuti perkongsiannya itu.

Tadi isteri aku minta tolong gosok tudung dia sebab dia sakit perut. Takut lambat bersiap.“Gosok tudung?” Tak pernah dibuat aku seumur hidup gosok tudung dia.

Di rumah, kami tak ada iron board. Entahlah. Dia selesa gosok kat bawah sambil bersila. Aku pun bentanglah tudung. Buka seterika. Lalu teruskan kerja gosok.

Pada aku, benda tak susah. Janganlah buat susah. Aku tak faham kenapa untuk tudung ni sampai bergaduh hang aku. Tudung je pun.

Bila seterika kat bawah ni, kau kena bajet-bajet tudung tu atas kain tempat gosok. Tudung ni besar, jadi kau kena bahagikan mengikut bahagian-bahagian yang perlu digosok. Bermakna, ada part tudung yang dah digosok, kena lipat dengan cermat supaya mengelakkan daripada berkedut.

5 minit.
10 minit.
20 minit.

Itu masa yang aku ambik untuk gosok tudung isteri aku.

Punya syok aku gosok, tak sedar tertindih dengan kaki sendiri atas tudung yang dah digosok.

Ya Allah. Rasa sesal tu tak boleh nak sebut. Sedih. Geram. Kecewa pada diri sendiri sebab tertindih tudung. Kenapalah aku tak berhati-hati masa gosok tu tadi. Kenapa kaki aku ni gatal pergi tindih tudung. Nak kena gosok berapa kali nih!!

Rasa nak menangis Ya Rabbi.

“Lama gosok tudung Bang?” Tanya beliau.

“Diamlah.”

Terdengar ketawa berair mata di pintu bilik.

Sekarang aku faham apa erti tudung yang dah digosok oleh seorang wanita.


Jangan Panik Bila Ada Yang Kena Renjatan Elektrik! 10 Perkara Ini Kena Alert.

Peringatan bersama jangan biarkan anak terdedah kepada renjatan elektrik. Kesannya memang bahaya sehingga boleh nembawa maut.

Ikuti nasihat Dr ni mengenai hal ini apabila berlalu kepada keluarga anda.

“Tau-tau je anak saya dah terbaring. Macam nak gugur jantung saya.”

Saya teringat lagi kata si ibu ni. Anaknya terus lembik lepas terkena renjatan elektrik.

Muka pucat dan tak ada respon bila dipanggil namanya.

Mereka berjalan di bandar dan duduk di bawah satu pokok besar yang dikelilingi oleh beberapa lampu sorot (spotlight).

Setiap satu lampu sorot tu ditutup dengan penutup besi berjaring. Tapi tangan kecil anak ni masuk ke celah jaring dan menyentuh lampu sorot tu.

Terus menjerit anaknya dan rebah ke tanah. Pada tapak tangan ada satu kesan terbakar kecil.

Berlari ibu ni membawa anak ke kereta.

Anaknya sedar semula semasa dikejarkan ke hospital.

Syukur lepas pemeriksaan doktor, anaknya stabil dan boleh discaj dari wad keesokan harinya.

Cara berkesan untuk elakkan renjatan elektrik:

1.tutup semua soket elektrik.

2.semua wayar adalah dilindungi dengan penebat.

3.jauhkan wayar dari jangkauan tangan anak.

4.anak-anak dipantau bila berada di kawasan yang berisiko mengalami kecederaan elektrik.

Jika anak terkena renjatan elektrik:

1.Padamkan bekalan alat elektrik atau jika perlu, bekalan elektrik pada suis utama di rumah. Mematikan alat elektrik TIDAK memberhentikan arus elektrik.

2.Jika bekalan elektrik tidak dapat dimatikan, gunakan objek bukan pengalir elektrik kering seperti kayu atau alas kaki getah untuk menolak anak dari sumber elektrik.

3.Pastikan berdiri di atas bahan bukan pengalir seperti alas kaki getah.

4.Setelah dipisahkan dari punca elektrik, periksa anak untuk pernafasan dan denyutan jantung. Jika tiada, teruskan dengan CPR .

5.Jika anak ada kesan luka terbakar, tanggalkan pakaian dan jiruskan dengan air mengalir sederhana sejuk hingga reda kesakitan.

6.Dapatkan bantuan kecemasan. Dial 991 untuk ambulan dan paramedik dan tunggu di sisi mangsa hingga bantuan tiba.

Bantu saya sebarkan supaya lagi ramai mak ayah yang tahu. Kita nak anak kita selamat di dalam dan luar rumah.

Kredit: Redza Zainol


Berkelemumur Pantang Digaru Kuat, Lagi Banyak Jadinya. Nak Rawat Buat Begini!

Masalah kelemumur walau bukanlah sesuatu yang menyakitkan tetapi rasa gatal boleh menyebabkan kita tidak selesa dibuatnya.

Kalau boleh hendak sahaja digaru bertalu-talu tapi tidak juga selesai masalah tersebut. Gatal tetap ada dan sedihnya, kelemumur dirasakan makin banyak pula.

Bahkan menurut perkongsian Public Health Malaysia, menggaru kulit kepala secara agrasif adalah sebenarnya menjadi penyebab masalah kelemumur boleh menjadi lebih teruk.

Jadi ketahui cara yang boleh anda lakukan sebelum mendapatkan rawatan pakar andai masalah kelemumur semakin serius. Ikuti perkongsian ini.

Individu yang ada masalah kelemumur BUKAN bermakna mereka tidak jaga kebersihan ya, cuma ada sesetengah individu mempunyai risiko lebih tinggi untuk menghasilkan kelumumur.

Antaranya faktor umur, stress, alahan dan penggunaan produk rambut yang salah. Rawatan awal adalah dengan menggunakan syampu anti kelemumur.

Untuk meningkatkan keberkesanan syampu, buang sisik sisik kelemumur perlahan lahan dengan sikat atau berus rambut. JANGAN gosok atau garu dengan agresif, ia akan akibatkan masalah kelumumur semakin teruk.

Jika penggunaan syampu tidak berkesan dapatkan pemeriksaan lanjut .

*Ini bukan iklan syampu

Cadangan syampu

Sumber : Public Health Malaysia


‘Rumah Ku Syurga Ku’, Jadikan Ia Hadiah Teristimewa Untuk Hargai Isteri Tercinta!

Pengorbanan seorang isteri dan juga ibu dalam mengurus hal rumah tangga andai ingin disenaraikan memang tidak akan terhitung. Begitu banyak usaha dan perkara yang telah dilakukan demi memastikan suami dan anak-anak berasa selesa dan bahagia.

Umumnya istilah ‘Rumahku Syurgaku’ cukup difahaminya, dan atas sebab itu juga maka tidak hairanlah bilamana seorang isteri itu akan lakukan yang terbaik demi keluarga yang dicintainya.

Hakikatnya melunaskan tugas harian seorang isteri pula bukanlah semudah yang disangka. Setiap hari akan bangun awal untuk sediakan sarapan, sempurnakan keperluan dan kelengkapan serta pakaian untuk suami ke tempat kerja dan sekali gus mengurus ragam anak-anak sebelum ke sekolah.

Kemudian disambung pula tugasnya dengan mencuci pakaian, menyapu, memasak, menjemur dan seterusnya melipat kain agar semuanya nampak rapi dan terurus. Malah bukan hal-hal kerja rumah sahaja yang diambil berat, hatta hendak pastikan anak cemerlang dalam pelajaran pun isteri jugalah yang akan sabar menjadi ‘guru tusyen’ tak bergaji. Senang cakap, sebenarnya macam-macam seorang isteri ini telah buat, multitasking!

Jadi apa salahnya sebagai tanda penghargaan di atas apa yang telah dilakukan dan sebagai bukti cinta, suami hadiahkan sesuatu yang begitu bermakna. Ya, hadiahkan sebuah rumah!

Jadi jangan pening-pening kepala untuk uruskan hal pembelian rumah tersebut, ikuti sahaja program yang dilancarkan oleh EcoWorld melalui kempen HOPE* (Home Ownership Programme) iaitu program yang bertujuan membantu pemilikan rumah dengan dua kaedah pemilikan iaitu Help2Own (H2O)* dan Stay2Own(S2O)*.

Rumah Baru, Anak Beranak Suka

Andai kata anda sekeluarga sudah berkenan dengan rekaan rumah di EcoWorld, terus sahaja buat permohonan S2O*. Prosesnya cukup mudah dan sekali gus anda sekeluarga akan dapat merasai kegembiraan dan keseronokan memiliki kediaman baharu.

Jika masih ada yang belum jelas tentang skim S2O* ini, ia sebenarnya berkonsepkan sewa-milik untuk jangka masa hingga 5 tahun. Sepanjang tempoh tersebut, anda sekeluarga bukan sahaja dapat menikmati semua kemudahan yang disediakan di EcoWorld, malah sedar atau tidak sebenarnya anda sekeluarga diberi ruang untuk mencari keserasian di kediaman baharu.

Bila sudah duduk rumah tersebut, baru kita tahu kebaikan atau kekurangannya. Dan dari situlah seorang suami yang juga merupakan ketua keluarga boleh buat keputusan dengan bijak dalam pemilikan rumah tersebut.

Bukan itu sahaja, umumnya bila merancang untuk beli rumah mesti bab kewangan perlu difikirkan lebih terperinci. Namun adanya kaedah S2O* ini tidaklah perlu anda menanggung komitmen utama walaupun hakikatnya telah tinggal di rumah baharu. Tiada pinjaman diperlukan, cukup sekadar membayar 3 bulan deposit sewa.

Peluang keemasan, syoknya!

Sekiranya seisi keluarga sudah pun berasa selesa menyewa di rumah tersebut dalam satu tempoh waktu dan mahu membelinya, sekurang-kurangnya 30% daripada wang sewaan sebelum ini boleh ditukar menjadi sebahagian daripada bayaran pendahuluan membeli rumah. Paling menarik, anda sebenarnya telah pun mengunci harga rumah tersebut di awal-awal lagi.

Sebagai contoh, jika harga rumah ketika anda lakukan proses permohonan S2O* adalah RM 600,000 dan pastinya harga kediaman tersebut akan meningkat untuk jangka masa 5 tahun akan datang. Mungkin boleh mencecah hingga RM 1 Juta. Namun, jika anda menukar status daripada penyewa kepada pemilik, harga yang ditawarkan kepada anda tetap RM600,000! Ini kerana anda telah mengunci harga tersebut.

Wow! Apa yang pasti memang hebat dan ternyata tawaran yang diberikan oleh EcoWorld ini bukan biasa-biasa. Rugi andai dilepaskan begitu sahaja, jadi usah tunggu lagi, tepuk dada tanya selera!


Skrub Kunyit Licinkan Kulit & Berseri. Cara Mudah Ibu2 Perlu Cuba!

Nak miliki kulit wajah yang mulus dan dalam masa yang sama cerah berseri, seorang wanita tidak semestinya perlu mendapatkan rawatan kecantikan di spa terkemuka semata-mata. Malah bukanlah suatu yang menghairankan, perawatan kecantikan juga boleh dibuat di rumah dengan menggunakan bahan-bahan yang lebih semulajadi dan selamat.

Salah satu daripadanya adalah menggunakan ramuan istimewa yang boleh didapati dari dapur anda sendiri untuk menghasilkan skrub kunyit yang istimewa. Jika diamalkan wajah akan menjadi lebih halus dan kulit nampak berseri-seri.

Ingin tahu rahsia penyediaannya, jom semak perkongsian daripada Nur Azuwa ini.

Wawa nak share salah satu cara Wawa jaga skin. Actually dah lama dah tak pakai skincare tapi dalam sebulan lebih ni terjebak dengan skincare tapi yang organik berasaskan kunyit.

Scrub Kunyit

Bahan-bahannya:
1. Serbuk kunyit(mana-mana jenama tapi kalau pakai kunyit hidup lagi bagus, dalam 3 inci pun memadai)
2. Asam jawa
3. Beras pulut
4. Air
5. Blender atau lesung batu

Cara membuatnya:

1. Rendam beras pulut semalaman supaya lebih lembut

2. Bancuh asam jawa dengan air untuk mendapatkan airnya. Buang biji.

3. Campurkan kesemua bahan dengan cara mengisar sampai halus atau sederhana halus. Atau dengan menggunakan lesung batu.

4. Dah siap! Masukkan scrub tadi ke dalam bekas yang kering dan di tempat yang kering dan dingin. Lagi best kalau simpan di dalam peti sejuk.

5. Bila nak guna, lumurkan ke muka dan biarkan selama 15 minit kemudian scrub muka dan bilas bersih guna pencuci muka.

Kenapa Wawa guna bahan-bahan ni?

1. Asam jawa terkenal dengan vitamin A, C, carotene, serta magnesium yang efektif untuk memutihkan dan mencerahkan kulit. Manakala, kandungan tartaric acid pada asam jawa meningkatkan penghasilan kolagen pada kulit sehingga mampu memutihkan warna kulit secara maksima.

Kandungan Alpha Hydroxy Acid (AHA) pula berfungsi untuk mengeksfoliasi kulit dan ia juga memiliki kandungan hydra-lock yang berfungsi untuk menjaga kelembaban kulit.

2. Kunyit pula bersifat antiseptik dan anti inflamasi dalam mencegah pembentukan jerawat dan pigmentasi. Ia juga mengandungi kandungan Vitamin C yang tinggi untuk mencantikkan, menghaluskan dan mengurangkan kedutan di wajah.

3. Beras pulut pula membantu menanggalkan sel kulit mati, mengurangkan parut disamping
memerah dan memutihkan kulit wajah dan badan. Selain itu ia dapat menjadikan kulit gebu, halus, lembut dan sentiasa lembap jika digunakan secara konsisten. Sebab tu kulit orang Thailand cantik cantik mulus tau!

Jadi, jom amalkan penggunaan ketiga-tiga bahan ni untuk dapatkan kulit yang lembut, halus, cerah berseri dan awet muda

sumber : Nur Azwa Sallehan


Kiub Ais Pencerah Kulit Campuran Kunyit, Asam Jawa & Timun. Ini Rahsianya Nak Kulit Wajah Cantik Dan Sihat.

Memiliki kulit cantik, bersih dan mulus idaman semua wanita, walaupun sudah meningkat usia. Malah, siapa yang tidak ingin cantik dihadapan suami secara semulajadi.

Oleh sebab itu, ramai yang sanggup ke pusat kecantikkan untuk rawatan wajah setiap bulan agar wajah sentiasa cantik dan sihat.

Namun, mendapatkan kecantikkan di spa, wanita juga boleh melakukan penjagaan wajah secara secara alami dengan menggunakan bahan-bahan yang sedia ada di rak dapur.
Menerusi perkongsian seorang wanita ini sungguh inspirasi. Hanya menggunakan bahan seperti timun, kunyit dan asam jawa sudah memadai untuk penjagaan wajah yang sempurna.

IKUTI PERKONGSIAN INI.

Kiub Ais pencerah Kulit. Campuran Kunyit, Asam jawa & Timun.
.
Aritu sorang sobat citer, ada try campur limau nipis dan soda bikarbonat untuk buang parut. Ya Aulohhh mendidih rasa kulit kata dia.

Amende laa. Guna limau nipis saja pun Kakdell sendiri hampir rasa nak pi sembam muka dalam ais, inikan campur soda bikarbonat.

Tajam tuuu siap boleh putihkan lantai tandas ganti clorox tau dak. MOHON istighfar banyak dekat yang bagi resepi diy macam tu.

Kulit jenis tebal no worries la sangat. Kene yang kulit nipis sensitif tu. Eh senget jugak!

Nak mudah cuba buat masker lembut mesra kulit ni dari jenis berasid cam tadi. Sebab natural2 limau pun tak semua boleh ngam.

Macam masker pakai 3 bahan ni. Hanya timun, kunyit dan asam jawa inshaallah boleh sangat.

Niat melawa cara alami tu comel dah. Tapi toksah kelam kabut sangat bereksperimen memacam kat kulit. Tau dah nak cantik raya.

Dah alang langsir baru, baju baru tudung baru. Kang best kulit pun baru. Bersih, cerah, jeragat, parut kokoh nempel tu jadi pudar. Ahh gitew.

Kenapa 3 bahan, cemana nak buat & berapa kerap pakai, nakti boleh baca kat gambar. Kat situ Kakdell ada ringkaskan serba sikit.

Berminat nak terai tapi tak pasti bila nak buat tu boleh la share dulu tanak bagi hilang ya.

RUJUK GAMBAR

Selamat peloleh raya berjamaah ya korang.😘

Siap. Bekukan dalam peti ais. Selamat mencuba!


“Pergi Scan, Tengok Sendiri Baby Sihat, Bergerak.” Isteri Hamil 5 Bulan, Issey  Syukur & Teruja Bakal Timang Anak Lelaki!

Tiada yang lebih membahagiakan seorang suami bila mana mendapat tahu isteri sedang hamil dan bakal menimang cahaya mata. Lebih-lebih lagi, cahaya mata itu cukup dinantikan.

Demikian juga dengan penyampai radio Issey yang berkongsi kegembiraan pertama kali berpeluang melihat bayi mereka ketika membawa isterinya membuat imbasan untuk mengetahui tahap kesihatan ibu dan bayi dalam kandungan.

“Semalam masa buat review untuk satu produk ni. Aku termenung lama dekat kabinet ni. Mengenangkan kuasa Allah swt. Subhanallah. Sesungguhnya kau maha agung Ya Allah.

“Mungkin ni pengalaman pertama issey. Alhamdulillah. Semalam pergi scan. Dapat tengok sendiri baby sihat, bergerak.

“Baru aku tahu excited dia macam mana bila nak menjadi seorang ayah ni. Doakan yang terbaik untuk kami semua.

Sebelum ini, pemilik nama Fazlisham Mat Hussin itu meluahkan bahawa dia sengaja menyembunyikan perkhabaran gembira tersebut kepada umum sehingga tiba waktu yang sesuai..

“Alhamdulillah, empat bulan sudah. Cuma kami mengambil keputusan tak nak beritahu awal-awal, apabila kandungan dah betul kuat, baharu kami sedia nak umumkan.

“Apabila dapat tahu isteri mengandung, sudah pasti saya paling teruja. Walaupun ini merupakan anak keempat bagi isteri saya, dia pun turut teruja sama sebab ini merupakan anak pertama kami.


Rupanya Ini Rahsia Cara Nak Jemput Rezeki. Ini Yang Kena Tahu.

Rezeki ‘datang’ pelbagai cara. Selain berdoa memohon dikurniakan rezeki yang banyak, melalui perbuatan juga menjemput rezeki.

Sebagaimana perkongsian ini boleh dijadikan panduan buat kita.

Moga kita muhasabah diri untuk menjadi hamba Allah yang sentiasa mendapat rahmatnya.

1.Ada yang mengetuk pintu langit dengan cara setiap pagi memberi 40 nasi bungkus untuk orang miskin. Rutin dia lakukan.

2.Ada yang mengundang rezeki dengan cara mencium tangan ibunya lalu minta didoakan.

3.Ada yang mengundang rezeki, setiap minggu dia mendatangi anak-anak yatim, mengusap kepala mereka, membelikan sesuatu untuk keperluan mereka sebagaimana diajarkan Nabi SAW.

4.Ada yang mengundang rezeki, setiap pagi keluar ke tempat kerja dia rutin bersedekah kepada siapa saja.

5.Ada yang mengundang rezeki, tiap malam jumaat dia membahagi makanan kepada orang² yang tidur di jalanan. Doanya tembus ke langit!

6.Ada yang mengundang rezeki, setiap kali setelah solat subuh dia tidak tidur. Dia beristighfar 100 kali dan bertadarrus Al-quran hingga terbit fajar, lalu menatap langit langsung dan mengangkat tangan. Doanya tembus langsung kepada Tuhannya.

7.Ada yang mengundang rezeki, setiap Jumaat profit hasil jualannya 100% disedekahkan.

8.Ada yang mengundang rezeki, tiap bulan 20% dari total pendapatannya disedekahkan. Dia yakin Tuhan-nya MAHA KAYA.

9.Ada yang mengundang rezeki, seminggu sekali tengah malam didatangi rumah orang miskin. Dia angkat/pikul sendiri makanan untuk mereka.

10.Ada yang mengundang rezeki, tiap Jumaat dia tidak mahu dibayar upah untuk khidmatnya yang diberikan ke orang lain. Tiap titik keringatnya penuh pahala.

11.Ada yang mengundang rezeki dengan memperbaiki jadual solat 5 waktunya berjamaah di masjid dan Allah pun memudahkan segala urusannya.

12.Ada yang mengundang rezeki, tiap pagi dia solat dhuha & berdoa, ketika orang lain sudah sibuk dia memilih menghadap langsung ke Penciptanya.

13.Ada yang mengundang rezeki tiap ¼ malam bangun solat tahajud berbisik pada bumi dan terdengar di langit. Allah redha, hidupnya pun berkat.

14.Ada yg mengundang rezeki dengan cara menanam pkok agar semua makhluk bumi boleh menikmati oksigen.

15. REZEKIMU BUKAN DATANG DARI BOSSMU ATAU PELANGGANMU, TAPI REZEKIMU DATANG DARI ALLAH S.W T.

Tapi dari ALLAH S.W.T

Jemputlah rezeki datang dengan cara-cara yang Allah Redhai.

Kredit: Raja Hazamir Raja Jusoh


Ajar Anak Kecil Puasa, Jangan Alpa Tentang Solat. Ibu Ini Kongsi Cara Mudah Anak Solat

Bulan ramadan ini, banyak kita lihat atau mungkin kita sendiri melatih anak-anak untuk berpuasa. Bagus dari awal terapkan anak-anak melakukan ibadah supaya bila meningkat umur, tidaklah susah untuk mereka kan.

Namun, disamping beri galakan pada anak untuk berpuasa, ibu ayah juga boleh pelan-pelan untuk ajar mereka menunaikan solat bagi lengkap ya lima waktu sehari.

Untuk kanak-kanak, pergerakan serta bacaan dalam solat pasti agak sedikit sukar untuk mereka faham dan ingat. Oleh itu, ibu ayah boleh praktikkan cara yang diaplikasikan oleh ibu ini untuk anaknya. Harap perkongsian ini beri manfaat buat semua.

ANAK KECIL PUASA TAPI TAK SOLAT, IBU INI KONGSI CARA AJAR ANAK SOLAT

Bagi ibu bapa yang masih tidak tahu bagaimana mahu mengajar anak-anak solat, ikuti perkongsian Puan Nurul Shazalina di laman Facebooknya.

Kedengaran isu ajar anak berpuasa tapi tak ajar solat. Ramai dah beri pendapat,sepatutnya ajar anak solat dulu baru ajar anak berpuasa. Ya ini paling tepat. Saya dah tak perlu ulas,sebab semua tepat tepat dan bagus.

Ini 2 reason yang mungkin. Bukan parents tak nak ajar solat,tapi puasa lebih senang sebab suruh tahan makan minum sahaja. Semua orang boleh buat tanpa perlu apa apa hafalan. Mungkin ini reason ramai berpusu pusu minta anak puasa.

Ok tak apa sahabat semua,saya nak share cara ajar anak solat berperingkat peringkat. Saya bukan bagus pun,bukan pandai agama pun.

Tip Ajar Anak Solat

Anak saya pun belum lengkap solatnya tapi sedang berusaha lengkapkan Cuma saya terpanggil untuk buat perkongsian ini. Saya yakin ramai perlukan tips ini.

#1 Ok pertama sekali, sedari bayi lagi,kita sebagai ibu bapa kena sentiasa tunjuk kita solat. Especially ibu ibu sebab kebanyakan masa kita bersama mereka di rumah kan.

Jangan solat sorok sorok. Sentiasa solat berhampiran mereka. Lakukan setiap hari. Saya tahu ramai je buat macam ni tapi saya yakin ada juga yang tidak buat begini. Ada di antara mereka perlukan keadaan tenang,bilik khas untuk khusyuk.

Tapi saya syorkan,bawa bayi anda letak berhampiran. Percayalah,umur setahun dua nanti,mereka akan ikut pergerakan kita solat. Jangan expect mereka terus pandai. Ikut pergerakan solat adalah langkah pertama.

#2 Bila mereka dah boleh mula bercakap dengan lancar,ajar mereka bacaan dalam solat. Ikutkan dari kecil kita dah biasakan dengan bacaan ayat quran at least yang basic supaya senang mereka recall sebab dah biasa dengar kan.

Ok first hafal surah al fatihah. Lafaz hari hari dengan anak. Sampai dia hafal. Jadi bila dia dah hafal, sekarang solat dia dah boleh ada bacaan surah al fatihah. Jadi dia ikut solat sambil ada bacaan al fatihah.

Jangan tunggu sehingga anak kita hafal lengkap semuanya baru suruh solat. Mungkin ini antara kes yang terjadi. Ada yang menunggu anak bersedia hafal semua baru nak anak solat.

#3 Ok lepas tu ajar mereka sikit sikit bacaan dalam rukuk. Ambil masa sehari ajar yang mudah mudah dahulu. Bacaan rukuk. Dah hafal tu suruh dia baca masa rukuk dalam solat.

Lepas tu bacaan sujud. Dan seterusnya. Semua berperingkat. Untuk anak anak yang tidak kuat daya hafalan,jangan harap sehari dah hafal atau buat expectation tinggi. Tolong fahami kemampuan anak anda. Beri masa yang penting teruskan.

#4 Tips saya bagi hafal yang mudah mudah dulu. Tak perlu ikut urutan. Tahiyat akhir dan doa qunut paling last sekali saya ajar hafal setelah yang lain lancar. Kita jangan mulakan dengan yang panjang dulu. Biar yang senang je dulu.

Setiap anak berbeza. Jangan sesekali marah,kenapa susah sangat nak hafal. Anak jiran tu dah hafal semua! Haa jangan macam tu ok. Setiap orang lain daya hafalnya. Mungkin berminggu,mungkin berbulan malah bertahun. Teruskan mendidik.

#5 Lepas tu lagi satu cara,setiap solat anak kita,kita berada di sebelah. Ni jangan solat berimam. Bukan sebab saya tak galakkan solat jemaah dengan anak. Sebab tujuan sekarang saya nak anda bantu anak anda solat.

Kalau anda imamkan,anda tak dapat betulkan bacaan anak. Anak di belakang mungkin khayal atau berangan atau sekadar ikut pergerakan. Jadi mereka takkan dibiasakan membaca bacaan solat sendiri.

Ok duduk sebelah sambil anak solat,bagi dia baca semua kuat kuat. Kita betulkan bacaan atau tolong bacakan dan dia ikut. Buat hari hari sampai dia boleh baca sendiri

#6 Setiap kali lepas solat,beri kata pujian dan pelukan serta ciuman. Bagitahu Allah suka orang yang berusaha nak solat. Banyak pahala anak insyaallah. Anak gembira dan lebih bersemangat apatah lagi bila dia berjaya baca bacaan solat tanpa bantuan dah.

Jom tonton kisah Hikayat 1001 Malam yang dibawakan oleh Bintang Kecil.

Agak-agak, menu apa yang best eh kat Jollibee? Haa meh tengok Zira Review!

Bulan puasa ni masa untuk kita tambah pahaladengan membuat amal ibadah. Jom didik jiwa mendekati keluarga sakinah.

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!


Anak Tidur Awal Confirm Mak Ayah Rasa Lega, Cara Wanita Ni Kena Tiru, Memang Superb!

Anak-anak yang tidur lambat sememangnya buat ibu-ibu stress. Masa rehat semakin kurang malah aktiviti malam hari seperti mengemas rumah dan melakukan persiapan untuk esok pagi menjadi semakin lambat. Banyak kerja yang tidak dapat
dibereskan bila mana anak tidak mahu tidur. Adakalanya hingga jam 12 atau 1 pagi.

Bukan bebanan bila anak tidak mahu tidur tetapi fokus ibu untuk berehat lebih awal terpaksalah dilupakan. Sebenarnya mengajar anak untuk masuk tidur lebih awal patut dilakukan sejak kecil lagi.

Cuba ikut cara wanita bernama Nurul Diana ini yang berkongsikan tipnya. Katanya mendidik anak tidur awal perlu bermula sejak kecil lagi. Tapi tak salah kalau nak mulakan dari sekarang.

Malah katanya lagi, kalau nak travel ke destinasi yang bertukar malam dan siang juga tidak menjadi soal. Asalkan anak sudah biasa dengan waktu malam dan siang.

Jom ikut caranya. Mudah!

TIP ANAK TIDUR AWAL

Uwais – 5 tahun
Umar – 9 bulan

Uwais
– Dari dalam pantang tido pukul 7-8 malam. Hanya akan terjaga untuk menyusu je, akan bangun 6-7 pagi. Bangun main takde , bangun susu je. Sekarang dah 5 tahun, dia tidur pukul 8-9 malam. Paling lambat 10 malam.

Umar
– Sama macam abang dia, dari dalam pantang sampai harini ( 9 bulan lebih ) tidur pukul 7-8 malam jugak. Bangun 7-8 pagi, bangun untuk menyusu je. Takde terjaga tgh mlm untuk main.

Dua-dua anak tak tidur buai. Ramai tanya macam mana aku buat?

1. Dari dalam pantang tidur meniarap dan bedung
Dua-dua pun sama, Uwais dan Umar, orang cakap tak bahaya ke tidur meniarap? So far alhamdullilah cuma kena monitor kepala dia tapi tak lama pun. Macam umar dalam pantang lagi dah boleh angkat kepala untuk alih posisi kepala. uwais
bedung sampai umur 1 tahun lebeh. Umar sampai 6 bulan.

2. Tiada istilah tidur ruang tamu atau ruang-ruang lain
Tidur mesti kat bilik, Umar tidur dalam pukul 7 malam macam tu, so lampu bilik akan di matikan. Bagi susu, tepuk dan tidur .

Untuk Uwais, pukul 9 akan remind dia untuk tidur, kalau dia tak tidur lagi maksima pukul 10 malam akan suruh dia tutup all tv, kemas mainan dan tidur. Sama jugak macam Umar. Tepuk dan tidur ( Uwais tak menyusu botol dah ). Angkat dia ke
katil dia sendiri atau tidur terus kat katil dia. Uwais dah tadika, so dia tidur awal, sangat mudah untuk bangun. Tak kejut lagi dah terbiasa bagun pukul 7. So terus siap-siap ke tadika.

3. Ajar siang dan malam
Dari dalam pantang dua-dua tak ada istilah tidur pasang lampu. Malam mesti tutup lampu untuk biasakan anak-anak siang dan malam. Ni penting sebenarnya sebab masa aku pergi Turki baru-baru ni, aku risau sangat tabiat tidur Umar akan
berubah beza waktu Turki dan Malaysia, Sana siang , sini malam . Ingat Umar akan berjaga malam tapi tak, bila malam dia tetap tidur macam biasa walaupun sebenarnya siang kat Malaysia.

4. Boleh tidur lambat kalau umah Opah / Tok je atau sedara mara
Kalau time balik kampung atau apa-apa aku tak tentukan waktu tidur Uwais. Cuma sebab dia dah biasa macam tu. Pukul 10 dia akan start letih. Uwais kadang-kadang je tidur siang walaupun lepas balik tadika. Selalunya tak tidurlah. Umar macam biasa umah tok ke nenek ke tetap tidur macam tu sebab dia kecil lagi .

5. Mak pak mesti tidur jugak
Ni untuk permulaan nak train anak tu lah. Memang tutup lampu dan tidur. Sebenarnya nak acah-acah tidur je tapi tertidur sekali…hahaha. Tak lama pun dalam 1-2 bulan memang kena konsisten tutup lampu awal dan tidur sebab nak ajar
minda anak.

Tutup lampu bukan samar-samar, tutup gelap lubang hidung pun tak nampak…hahaha permulaan lah. Dah lama macam sekarang tidur pasang lampu bilik air bagi samar skit. Bila diorang dah biasa yahoooo! Mak tidur pukul 12 layan
drama…hahaha.

6. Kalau keluar berjalan macam mana?
Kadang-kadang mesti keluar makan kan atau jalan malam? Tu penting sangat waktu dalam pantang. Ibu berpantang tak boleh keluar umah 40 hari, jadi dalam masa 40 hari tu latih anak untuk tidur awal. Yes ! seawal itu sebab kena mulakan. So
nanti pas pantang hang keluar pi makan ka pi mana ka , anak hang lena dalam stroller .

7. Kalau terjaga tengah malam macam mana?
Buat bodoh saja. Masa awal-awal ada jugak terjaga, pukul 12 macam tu, mak tengah layan drama hahahaha tapi dengan pantas mak tutup handphone dan buat-buat tidur. Kadang dia naik atas badan nak tengok muka mak. Mak pejam mata tidur
dan anak give up dan tidur semula.

Apa-apa pun bermula dengan kita sebagai ibu bapa. Kita nak didik anak tu macam mana? Anak ikut kita ke kita ikut anak?

Kalau nak mulakan esok, cuba lah bertahan untuk sebulan tanpa miss , walaupun dah tutup lampu tapi anak lompat-lompat atas katil, sabar…baru 1-2 minggu tiba-tiba kita nak twist rutin anak. Tak mudah, paling penting hari-hari:

– suruh tidur awal
– tutup lampu
– jangan main hp

Ni paling penting, mak gigih usaha nak tidur anak awal tapi ayah dok main hp kat luaq. Dok tengok tv serius memang
gagal. Kena kerjasama dua-dua.

Anak-anak tidur awal memang melegakan. Rasa free dan relax sangat.

Good luck mama papa!

Kredit: Nurul Diana


“Team Abah Boleh Tolong Lipat Baju Nanti.” Jep Sepahtu Kongsi Berita Sari Yanti Selamat Lahir Anak Lelaki!

Biarpun pernah mengalami keguguran dua kali sebelum ini, namun rezeki pasangan sama cantik sama padan Sari Yanti dan suaminya, Jep Sepahtu menimang anak kedua akhirnya dimakbulkan.
Dalam satu perkongsian di laman instagramnya, Jep Sepahtu memuat naik sekeping gambar bayinya yang baru dilahirkan.

Subhanallah. Alhamdulillah.. Allahuakbar . .

Berita gembira tersebut turut mendapat reaksi dari rakan artis dan peminat pasangan ini. Masing-masing mengucapkan tahniah atas kelahiran bayi tersebut.

Lebih menggembirakan, pasangan ini dikurniakan anak lelaki. Kini mereka sudah memiliki sepasang anak. Sebelum ini, mereka dikurniakan anak perempuan bernama Dariya Inara.

Untuk rekod, Sari Yanti sebelum ini sudah memiliki dua anak lelaki dalam perkahwinan terdahulu.


Nak Masuk Ke Rumah Baru, Jangan Abaikan 5 Perkara Ni, Suami Wajib Buat!

Berpindah ke rumah yang baru dibeli memang sangat menyeronokkan. Rasa gembira dan bangga yang tidak terkira kerana dapat menyediakan sebuah rumah untuk isteri dan anak-anak. Anak-anaklah orang yang paling gembira saat ni.

Pun begitu jangan hanya fikirkan keseronokkan untuk menghias semata-mata. Ada banyak perkara yang anda kena dahulukan untuk pastikan keadaan rumah dalam keadaan baik.

Selain mencuci seluruh rumah hingga bersih terlebih dahulu, enam perkara ini patut anda buat. Tak kira samada rumah baru, rumah yang sudah lama ditinggalkan pun kena lakukan perkara yang sama.

1. Laungkan Azan
Langkah ni memang wajib buat. Laungkan azan ketika pertama kali masuk rumah baru. Ia juga baik bagi bangunan yang telah lama ditinggalkan dan tidak dihuni oleh sesiapa. Dalam sebuah hadis, Rasulullah s.a.w. pernah memberitahu bahawa sekiranya sesebuah bangunan (premis/rumah) itu terlalu lama dikosongkan (tanpa penghuni), ia pasti akan dimasuki sejenis makhluk halus (jin yg dikenali sebagai Al-‘Ammar), yang suka tinggal di rumah yang tidak berpenghuni.

2. Baca Surah Al-Baqarah
Bila dah pindah ke rumah baru, malam pertama pastikan anda habiskan Surah Al Baqarah. Paling kurang pun pasangkan surah ini di dalam rumah. Biarkan ia bergema di seluruh rumah anda. Syaitan dan jin akan lari sebaik surah ini dibacakan. Lengkapkan dengan bacaan Yassin sekali.

Sebuah hadis yang diriwayatkan oleh Abu Hurairah r.a., Rasululuuah s.a.w. bersabda yang bermaksud; “Janganlah kamu jadikan rumahmu seperti kubur (hanya untuk tidur), sesungguhnya syaitan akan lari dari rumah yang dibacakan Surah Al-Baqarah.”

3. Solat dan Membaca Al-Quran
Pastikan jangan ditinggalkan solat dan amalkan bacaan Al Quran setiap hari. Inilah pendinding kita umat Islam. Dalam sebuah hadis lain pula, Rasulullah s.a.w. juga menggalakkan agar kita memperbanyakkan solat dan membaca Al-Quran di
dalam rumah atau bangunan yang baru diduduki. Baginda bersabda yang bermaksud: “Sinarilah rumahmu dengan memperbanyakkan solat dan membaca Al-Quran.” (hadis riwayat Al-Baihaqi)

4. Baca Surah Yassin, Al-Fatihah dan Al-Ikhlas
Amalkan membaca surah Yassin setiap malam terutamanya 7 malam pertama anda menduduki rumah atau bangunan. Baca juga surah Al-Fatihah sebanyak satu kali, surah Al-Ikhlas 3 kali, selawat ke atas nabi sebanyak 7 kali, ayat Kursi
sekali, tetapi di ayat terakhir bacalah sebanyak 7 kali.

5. Pagar Rumah
Yang ni wajib buat sebelum berpindah masuk. Pagarkan rumah dengan renjisan air yassin pada setiap penjuru rumah. Lengkapkan dengan bacaan Yassin setiap hari sepanjang hari. Insyaallah rumah akan dilindungi.

Atau cara paling mudah, ambil segelas besar air kemudian baca surah Al-Fatihah, ayat Kursi, Surah 3 Kul (Al-Ikhlas, Al-Falaq dan Al-Nas) kemudian tiup ke dalam air tersebut perlahan-lahan hingga habis nafas.

Setelah itu, jirus dan renjiskan air tersebut ke setiap penjuru rumah dengan dimulai dengan penjuru yang terletak di sebelah kanan dan penjuru seterusnya, mengikut arah berlawanan jarum jam. Percaya dan yakinlah Allah sentiasa melindungi kita.


Ustazah Ini Kongsi 6 Sikap Kita Buat Tanpa Sedar Ketika Buat Posting Di Media Sosial. Deep!

Manusia tanpa sedar membina dirinya mempunyai karektor seperti pemalu, berani, diktator, bongkak dan sebagainya. Keadaan ini dipengaruhi dengan persekitaran serta cara didikan ibu bapa ketika kecil.

Karektor inilah akan membentuk sikap dalam diri. Malah melalui posting juga melambangkan personalitinya. Begitulah juga dengan perkongsian oleh pendakwah terkenal ini Ustazah Asma Harun yang menyentuh mengenai beberapa sikap individu ketika posting di media sosial. Apa pun beliau membuat penegasan bahawa ‘sentiasa jaga niat, buat sesuatu kerana Allah’. Deep!

Ikuti perkongsian.

Ada orang susah payah campur berdebar update status, tapi hanya dapat 2,3 like. Allah nak jaga hati dia, supaya kejar like Allah. Dia terus update, dia tak kisah dah walau kawan pun tak support .

Ada orang suka tinggalkan comment panjang di update status orang, kemudian ramai pula baca dan tersentuh. Baru dia faham, disitulah tempat dia berkongsi, bukan di status sendiri.
Teruskanlah, pasti ada yang membacanya.

Ada orang dia tak pandai nak comment panjang, cuma tulis “terima kasih..” atau “Aamiin” atau “Moga Cepat sihat” atau cuma tinggalkan emoji 😭😁😢😊☺🤭 dll. Dia kumpul pahala doa, tenangkan dan bahagiakan orang lain, lalu dia turut rasa bahagia.

Ada orang jarinya laju je scroll sampai tak sempat nak like, tapi dia gigih baca semua comment², kejap senyum kejap berkerut sorang2. Begitulah dia, lalu dia scroll pula fb comment yang dia suka atau dia tak suka. Boleh, namun pastikanlah yang bermanfaat.

Ada orang dia boleh nangis baca sesuatu berita atau cerita yang menyedihkan di FB, hatinya juga selalu tersentuh dengan kata motivasi, nasihat dan teguran, emojinya selalu 😭 nampak sebak. Namun tak lama selepas itu, dia tarik selimut atau layan tv. Dia mudah tersentuh dan menangis tapi susah berubah.

Ada orang status dia ramai yang like, comment dan share. Lalu dia rasa riyak, takabbur, Ujub, dan Sum’ah. Dialah yang paling rugi di antara semua di atas, nauzubillah. Namun dia juga boleh jadi yang paling beruntung, jika ikhlas.

Namun, siapakah yang lebih beruntung ?

Mereka yang baca, tulis, lihat dan dengar sesuatu ilmu, lalu mereka BERAMAL DAN BERUBAH.

Dimanapun kedudukan kita di atas, sentiasa jaga niat, buat sesuatu kerana Allah.


“Tak Perlu Malu Atau Segan, Yang Penting Dapur Berasap.” Acong & Isteri Meniaga Manisan, Niat Tambah Rezeki Keluarga!

Bukan mudah melalui kehidupan sewaktu pandemik COVID-19 ini, rata-rata baik orang biasa mahupun selebriti bergelut untuk meneruskan kehidupan .

Ada yang hilang kerja, tak kurang yang mengalami krisis bisnes sehingga terpaksa menanggung kerugian besar. Walaupun begitu ada yang enggan mengalah dan cuba bangkit demi mencari rezeki menampung hidup sekeluarga.

Dalam satu perkongsian bersama Berita Harian online, pelakon, Acong Sweetchild nekad menambah sumber pendapatan dengan berniaga manisan.

Malah ketika kerja seni direhatkan saat ini kerana Perintah Kawalan Pergerakan 3.0 dilanjutkan hingga ke 30 Jun, Acong atau nama penuhnya Ahmad Fauzi Manat pantas mempertimbangkan cadangan isteri, Marya Zuraida untuk berniaga pai keju pelbagai perisa.

Kata Acong lagi, ramai pihak terkesan saat ini malah memilih langkah untuk berniaga dan dia tak malu berbuat demikian.

“Golongan seni termasuk pekerja belakang tabir memang ramai terkesan saat ‘total lockdown’ dikuatkuasa. Segala aktiviti seni tak boleh buat, memang ramai ambil keputusan berniaga demi meneruskan survival.

“Tak perlu nak malu atau segan cari rezeki dengan berniaga. Yang penting dapur rumah berasap. Mana tahu boleh tambah pendapatan musim bergelut ini.

“Kebetulan isteri saya pernah belajar buat pai keju dengan adik angkatnya. Jadi isteri syorkan jual manisan berkenaan. Sebelum ini isteri buat jamu saya saja. Tapi sekarang, orang lain pun boleh merasainya,” kata Acong sambil memberitahu boleh menempah manisan berkenaan di Instagram isterinya @maryazuraida.

Kata Acong yang buat kali pertama pernah bolos pencalonan awal Artis Komedi Popular, Anugerah Bintang Popular BH (ABPBH) Ke-33, dunia niaga bukan asing baginya.

“Kalau nak mengimbas kenangan berniaga saya pernah jual cendol santan sawit pada tahun 2018 di Punggol, Singapura.

“Tak sangka pula percaturan saya berniaga minuman berkenaan menjadi dan tular.

“Ramai yang jatuh hati sebab cendol yang dijual menggunakan gelas besar dan lemak santan sawit memberi kelainan,” katanya.

Acong yang pernah menyertai pertandingan Gegar Vaganza musim kedua dalam pada itu bersyukur isteri tercinta terus menjadi nadi kekuatan hidupnya.

“Selain isteri dan keluarga, kawan serta peminat juga sentiasa menyokong apa saya lakukan.

“Macam apabila saya berniaga manisan sekarang ini, mereka jugalah yang menyokong dengan membeli,” katanya.


Rumahtangga Bahagia Kerana Taqwa, Dua Amalan Suami Isteri Ini Tanda Tuhan Terima.


Fizo Omar Dedah Rahsia Jadi Suami Romantik

_____________________________________________________________________

Bait-baik lagu Tan Sri P.Ramlee, sedangkan lidah lagi tergigit, inikan pula suami isteri. Hal rumah tangga seharusnya diambil serius kerana apabila rumah tangga kita penuh keceriaan, maka hal-hal lain akan menjadi sangat mudah untuk kita uruskan. Kepada para suami di luar sana, walaupun anda penat bekerja, cubalah untuk menjadi romantik kepada isteri anda. Kalau boleh, jadi lebih romantik daripada zaman sebelum alam perkahwinan. Kali ini saya nak kongsi tips untuk membantu golongan adam di luar sana untuk menjadi suami yang romantic. Jom scroll!

Hadiah tidak semestinya yang mahal. Kadang-kadang tu, benda simple sahaja mampu membuatkan isteri kita tersenyum. Contohnya, bila anda pergi ke mana-mana tempat atas urusan kerja, anda boleh belikan pinggan yang ada lukisan tu. Tak mahal pun dan anggap sahaja ianya sebagai satu pelaburan kepada rumah tangga yang bahagia. Tulis la ayat yang romantik sikit atas pinggan tu. Mungkin ada boleh tulis kenapa anda sayangkan isteri si dia. Sweet kan?

Mesti isteri anda cair punyalah. Kalau isteri anda ada kerjaya tersendiri, memang dia akan lebih terharu la. Anda bangun awal sikit, sediakan breakfast dan bawa ke bilik. Kata orang, mulakan hari dengan senyuman. Tak cukup dengan breakfast, dinner pula. Bayangkan dia penat balik dari office dan anda dah sediakan dinner. Confirm dia akan sebak punyalah. By the way, jangan bagi alasan tak tahu masak sebab buku resipi banyak, di internet pun penuh. Nak masakkan untuk Madame Rose lah malam ni.

Sambil menikmati makan malam tu, tak salah untuk anda tanya tentang rutin harian si isteri. Mana tahu isteri anda stress dengan kerjanya pada hari tersebut. Tetapi bila anda masak untuk dia, ambil berat tentang rutin harian dia, terus dia akan rasa lebih dihargai. The sense of belonging is there and that will make her appreciate you even more. Jika anda boleh tolong dengan masalah yang si dia hadapi, cuba sehabis baik. Beritahu si dia yang anda akan sentiasa menyokongnya walau dalam apa sahaja keadaan pun.

Tidak kisah sama ada anda sudah mempunyai anak mahupun belum ada rezeki lagi, percutian pendek adalah perlu. Sebab apa? Waktu bercuti lah anda boleh hilangkan segala tekanan di tempat kerja. Bukan selalu kan? Plan dengan rapi berkenaan tarikh dan hari yang sesuai dan saya pasti, ikatan kasih sayang antara anda, isteri dan anak-anak akan semakin rapat. Lagipun sekarang pakej percutian ada banyak dan murah-murah belaka.

Secara psikologi, pasangan yang sudah mendirikan rumah tangga akan cepat tersentuh apabila isu hari kemudian dibincangkan. Mana tidaknya, kita akan dapat gambaran dan perasaan yang perkahwinan kita akan kekal sehingga ke anak cucu, InsyaAllah. Antara topik yang relevan untuk dibincangkan adalah seperti aktiviti harian yang akan dilakukan bila anak-anak kita duah mempunyai keluarga sendiri. Contohnya nak pergi sky diving bila dah bersara hehe. Romantik habis lah! Boleh menitis air mata.

Macam mana bro? Semangat sikit tak nak ajdi romantik selepas baca artikel ni? Mudah kan nak jadi suami yang romantik? Untuk langkah pertama, anda boleh ke dapur dan tengok barang basah yang ada dalam peti ais tu. Mana tahu boleh masak ikan tiga rasa untuk dinner hari ni.

Gambar: Instagram Fizo Omar


”Saya Sombong Sebab Saya Ni Suami Orang.” Deep!

“Saya ‘sombong’ sebab saya ni suami orang…”

Bila dah jadi suami orang, adakalanya perlu untuk kita jadi ‘sombong’...

Bukan sombong yang menjengkelkan, tapi sombong jenis yang tidak terlalu peramah, tidak terlalu baik dan tidak terlalu melayan wanita yang tidak mempunyai pertalian dengan kita…siapa? orang luar dari rumahtangga kita especially kaum hawa di tempat kerja dan di media sosial…

Sebab kita ni suami orang…

Perbuatan terlalu ramah, terlalu baik, terlalu melayan akan menimbulkan konflik dalam rumahtangga sendiri…

Dia datang minta tolong tentang kerja, kita tolong hanya tentang kerja…dia nak suruh hantar dia balik rumah dia ke, nak suruh tolong beli barang dekat dia ke, dia lapar tak makan lagi ke, tiada orang teman dia pergi shopping ke, dia takut tidur seorang diri ke, itu dah di luar bidang kerja kita dan kita tidak dipertanggungjawabkan untuk membantu dia selagi dia masih bertangan, berkaki, celik, tak pekak, tak bisu dan tak gila…

Dia boleh buat sendiri kan…

If dia ada masalah, suruh dia cari kaunselor or ustazah…kita nak dengar masalah dia? boleh, tapi jangan sampai ada rasa yang kita wajib kena selesaikan masalah dia, jangan sampai hanya kita sahaja bantu dia dalam dunia ni…nak simpati pun boleh, nak rasa kesian pun boleh, tapi jangan sampai ada perasaan lain disebalik simpati dan kesian itu…dengan erti kata lain, berpada-pada lah.

Jangan menangguk di air keruh…

Bercakap bila perlu, melayan bila perlu, berhubung hanya bila perlu…jika tiada apa-apa kepentingan or keperluan, just take care of yourself and your family 1st before you take care about others…jaga pergaulan kita tu..Islam first!

Peramah kita, kebaikan kita dan layanan kita hanya untuk isteri dirumah…always remember that because kita ni someone’s husband…

Saya langsung tak kisah orang kata saya “sombong” as long as saya tahu apa yang saya buat itu adalah untuk kebaikan rumahtangga sendiri…akhir kata,

“I don’t live by people’s compliments or die by their criticism”

kredit : Firdaus Shakirin..


Amal Minum Air Kisaran Daripada 2 Bahan. Itu Cara Lelaki Ni Kawal Darah Tinggi & Ternyata Serasi. Boleh Cuba!

Orang tua-tua dulu sememangnya banyak petua dan pantang larang yang diamalkan dalam kehidupan harian. Bahkan amalan ini jugalah yang terus diperturunkan hingga ke hari ini. Oleh itu, mana yang baik dan tidak memudaratkan diri  tidak salah kiranya untuk terus diamalkan. Umpamanya berkaitan petua penjagaan kesihatan buat mereka yang ada alami penyakit darah tinggi.

Ini sebagaimana perkongsian di facebook oleh Asrie Baker yang juga merupakan salah seorang yang pernah menghidap penyakit darah tinggi berkongsi amalan yang dilakukan sebagai alternatif untuk merawat penyakitnya itu dengan minum air kisaran daripada dua bahan terpilih. Dan akhirnya berkat usaha, tekanan darah tingginya dapat dikawal pada paras normal.

Nak tahu detail, bolehlah baca  perkongsiannya di sini dan boleh lah dicuba. Mana tahu dengan amalan ini juga serasi dengan anda dan dapatlah anda menjaga kesihatan dengan lebih baik di masa akan datang.

Catatan Aku Seorang Yang Pernah Ada Darah Tinggi
Semasa usia hujung 20an dan masuk 30an catatan tekanan darah aku selalu nye menunjukkan peningkatan yang sememangnye akan menaikkan lagi bacaan…Gerun bukan?

Kalau waktu tengahari, kerap aku rasa pening yang amat dan rasa tak selesa bahagian kepala dan tengkuk.. pernah cuba nak mohon skip atau tukar sahaja jadual mengajar di tengahari, (haha banyak cantik ko).. tapi aku redo kerana penyakit keturunan katanya..(uitt cakap baik-baik ye, aku tak pernah nak salahkan ibubapa aku)…

Pernah satu ketika catatan aku melebihi tahap ke2 hipertensi iaitu 160 ke atas dan doktor arah aku ditahan… Aku bagi macam-macam alasan tak nak masuk wad sebab janji nak rehat betul-betul di rumah .

Balik rumah, aku cari daun belimbing buluh sebab kata orang, ianya boleh kurangkan sakit…merata aku pusing Kg Sg Buaya, cari pokok belimbing, sehinggalah terjumpa pokoknye di sebuah rumah berhampiran sungai…aku bagi salam untuk kebenaran ambik daun tu.

Muncul dari tingkap seorg budak perempuan dalam usia awal 20an, tanya sebab apa nak ambik daun tu?… Aku cakap untuk ubat darah tinggi…dia keberatan nak bagi sebab dia kata ada yang lebih mujarab dan terbukti berkesan dari daun belimbing.

“Abg, mak saya dulu pengidap darah tinggi yang agak kronik…tapi alhmdulillah, ada seorang Indonesia bagi petua untuk amalkan.. dia minum air daun sup dan bawang putih yang sudah diblender…..amalkan selalu…sampai sekarang mak saya dah tak ada darah tinggi…”

Owh ye ke… setelah berterima kasih, aku pulang dan terus cuba…cari daun sup, campur bawang putih dan air..blender…walaupun pada awalnya tidak confident, tapi aku tetap nak try jugak….

Alhmdulillah, setelah mengamalkan minum beberapa hari, aku chek, darah tak tinggi lagi..aku terus amalkan.. dari minum hari-hari, aku minum jarang-jarang dan kini jadi kadang-kadang. Sampai sekarang bila chek, tekanan darah sentiasa di paras normal.

Cuma kena tahan le…rasanye memang tak sedap bro/sis…korang nak sihat tak?… Jangan hirau bab yang tak sedap tu…teruskan minum..insyaAllah ada kesembuhan di situ.

Terima kasih kat budak pompuan yang kasi petua ni..agak-agak sekarang dah masuk usia lebih 40 kot, semoga Allah Merahmati serta permudahkan hidupnye serta yang empunya susunan asal usul petua ini. Cuba lah, mudah-mudahan ada kesembuhan di situ. insyaAllah.

Cara buat :

1.Ambil  bawang putih dalam bilangan ganjil dan beberapa helai daun sup yang diambil dengan batangnya sekali.

2. Potong-potong daun sup tu..masukkan dalam jug blender bersama bawang putih dan air. Guna air suam je.

3. Hasil selepas blender… Cantik warna hijau.

4. Tapis airnya ke dalam cawan, boleh la campur sikit air suam. Selepas itu bismillah, minum lah jangan cium baunya, nanti tak tahan. Lepas minum, boleh la kulum gula-gula untuk hilangkan rasa tak sedap tu.. cubalah selalu, mudah-mudahan ada kesembuhan di situ, insyaAllah…

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Bila Adam Corrie Muat Naik Video Pesanan Allahyarham Datuk Seri Abu Hassan Din, Buat Netizen Sebak

Membesar dengan kuliahnya
Sampai akhirnya berdakwah
Sedihnya.. saat nak sambut Ramadan
Sumber: Instagram adamcorrielee


“Ya Allah, kuatkan aku.” 3 Minggu Koma Akibat Kemalangan, Anak Azian Mazwan Sapuwan Meninggal Dunia. Al-Fatihah!

Selepas tiga minggu berada dalam keadaan koma, anak kepada penyanyi era-80an Azian Mazwan Sapuwan, menghembuskan nafas terakhirnya pagi tadi.
Mohamad Aqil Zulkarnain meninggal dunia jam 11.30 pagi tadi di wad Unit Rawatan Rapi (ICU), Hospitala Selayang.
Berita pilu tersebut dikongsi Azian yang juga bekas bintang Gegar Vaganza musim kedua, menerusi laman instagramnya.
Assalamualaikum semua..
Innalillahiwainna ilaihirojiu’n.. Anakanda saya Mohammad Aqil Zulkarnain telah kembali ke rahmatullah lebih kurang jam 11.30 pagi ini. Semoga roh allahyarham anakanda di tempatkan di kalangan yg beriman.
Ya Allah..kuatkan aku.

Allahyarham Mohamad Aqil sebelum ini dimasukkan ke hospital tersebut kerana terlibat dalam kemalangan pada 22 November lalu.
Dalam kemalangan tersebut Mohamad Aqil mengalami kecederaan parah di bahagian abdomen dan beberapa organ dalam badan. Disebabkan keadaan tersebut, Mohamad Aqil dibius dan diletakkan dalam keadaan koma untuk rawatan.
Sebelum ini suami Azian, Mohammad Ahrar Zulkarnain menulis di Facebooknya memaklumkan anaknya dalam keadaan koma bagi memulihkan hati dan limpanya selepas dibius sejak dimasukkan ke hospital.Beliau turut meminta sahabat handai dan orang ramai supaya mendoakan Mohammad Aqil Zulkarnain dan memohon maaf seandainya anak mereka pernah melakukan kesalahan terhadap sesiapa.

Lebih menghibakan, Aqil Zulkarnain baru sahaja menimang cahaya mata lelaki sebelum mengalami kemalangan jalan raya itu. Selain Aqil, pasangan ini memiliki enam lagi anak pasangan itu ialah Mohammad Ashraf, Nur Athirah Hanim, Mohammad Azrail, Mohammad Amil, Mohammad Adib dan Anastasia Ayra.


Tak Perlu Risau Bila Kerenah Anak Macam-Macam, Ini 5 Tanda ‘Growth Mindset’ Ibu Ayah Kena Tahu.

Umum ibu bapa pening kepala bila melihat anak-anak mula buat hal. Pelbagai kerenah yang dipaparkan oleh mereka.

Hakikatnyqla, dalam tempoh tumbesaran ia perkara normal untuk kanak-kanak.

Sebagaimana perkongsian ini.

Growth Minset penting untuk anak

Antara tanda anak yang ada “Growth Mindset”

Growth mindset adalah gaya pemikiran tanpa batasan yang sentiasa belajar dan cepat berkembang.

Ini tanda-tandanya :

1 – Dia suka bertanya

Setiap benda kalau boleh dia tahu. Pantang lalu depan mata, mesti dia nak tanya. Kenapa awan biru, rumput hijau. Bahkan sampai macam mana adik keluar dari perut mama tu pun dia tanya.

Anak yang ada growth mindset ni memang tinggi nafsu “belajar” dia. Jangan malas jawab soalannya ya, terbantut dia nak belajar nanti.

2 – Dia susah nak takut

Walau kita dah kata itu bahaya, tak boleh buat. Tetap dia nak buat juga. Bukan sebab dia tak tahu tu bahaya, tapi sebabnya dia tak “rasa” pengalaman tu lagi.

Anak begini dia kalau dah pasang azam nak tahu sesuatu perkara, dia akan buat juga. Larang la macam mana pun, kalau dapat peluang mesti dia buat juga.

3 – Dia suka experimen

Pantang nampak benda pelik atau baru sikit. Mesti di bedahnya nak tengok apa isi dalamnya. Yang selalu jadi mangsa ialah alat mainan dia sendiri.

Baru beli dah rosak. Bukan anak tu ganas tapi anak jenis yang suka “explore” benda-benda baru ni.

Kalau tak nak rosak kena la layan dia bedah dan experimen dengan cara yang betul supaya tak rosak.

4 – Dia tak boleh sabar

Selalunya anak yang ada growth mindset ni susah nak bersabar. Contohnya kalau dia dah tanya soalan, dia nak jawapan segera. Selagi tak dapat selagi tu dia duk tanya.

Lagi satu, kalau kita dah cakap awal dengan dia nak pergi bercuti. Setiap hari dia akan duk tanya, “bila nak pergi”

Dengan anak begini tak boleh cakap awal-awal sebab nanti otak dia tak boleh berhenti berfikir selagi dia tak pergi.

5 – Dia bijak dan kreatif

Hah habis periuk, senduk dan tudung saji jadi bahan experimentasi dia. Semua benda dia nak main.

Anak begini senang nak bermain, apa sahaja yang ada di sekeliling dia boleh jadi mainan. Imaginasi tanpa batasan betul.

Tu yang tudung saji kadang jadi spaceship di baling sana sini konon terbang la. Sabar jela, huh!

Walau banyak keletah anak-anak, syukur alhamdulillah. Anak sihat fizikal dan paling utama sangat sihat mindanya.

Wallahu A’lam,

Sumber: Mohd Fhais Salim


“Tunggu Ibu Yang Nak, Di Syurga.” Meruntun Jiwa Luahan Ibu Anak 9 Bulan Didakwa Lemas Dalam Baldi.

Berita duka di pagi Jumaat. Seluruh warganet mendapat berita pemergian seorang bayi yang baru berusia sembilan bulan yang maut dipercayai lemas dalam baldi berisi air di dalam tandas sebuah taska di Jalan Kebun, Shah Alam, tengah hari semalam.

Hati ibu mana yang tidak sedih apabila melihat tubuh kecil anak yang selama ini lincah  dan gelagat yang mencuit hati, tetapi sekelip mata, hilang padangan mata dan kaku tanpa nafas meninggalkan alam fana menuju ke alam abadi.

Menurut laporan, tragedi menyedihkan ini, berlaku apabila mangsa, Abdul Rayyan Mijan, ditemui dalam keadaan kebiruan dan tidak sedarkan diri dalam baldi berkenaan oleh penjaga taska berkenaan, selepas didapati tiada di dalam bilik.

Bayi berkenaan disahkan meninggal dunia sebaik tiba di Hospital Tengku Ampuan Rahimah (HTAR). Mangsa seterusnya dibawa ke Jabatan Forensik HTAR untuk dibedah siasat dan dikebumikan Tanah Perkuburan Islam Jalan Kebun, petang semalam.

Ahli sukarelawan sebak menguruskan jenazah

Suasana suram menyelubungi semua unit sukarelawan ketika menguruskan jenazah bayi berusia 8 bulan tadi.Rasa sayu,sedih apabila melihat jenazah bayi itu didepan mata dengan kesan jahitan hasil dari proses bedah siasat.

Apabila jenazah dibuka untuk dimandi,unit sukarelawan masing masing tergamam melihat antara satu sama lain.ada yang menahan air mata kerana si ibu menangis sambil berulang kali menyebut ” rayyan tunggu ibu disyurga”,”tunggu ibu ye nak disyurga”.

“Tunggu ibu ye nak, disyurga”.

Ada diantara unit sukarelawan yang menekup muka seperti tidak sanggup melihat situasi antara si ibu dan anak.tiada ungkapan sesuai boleh diungkap melainkan SEBAK!

Kebumi jenazah secara percuma

Pada masa yang sama, pihak mereka mengharapkan keadilan dengan kecuaian oleh pihak pengurusan taska.

Kes kematian bayi yang diuruskan oleh pihak unit khas van jenazah telah pun dalam siasatan pihak polis.kami sendiri berharap KEADILAN dapat ditegakkan jika berlaku faktor kecuaian dari pihak pusat penjagaan kanak kanak itu.

Tindakan paling tegas wajar dikenakan bukan sahaja kepada pengasuh tetapi kepada pemilik pusat penjagaan kanak kanak tempat bayi ini mati.”

Ini juga melibatkan NYAWA ANAK ANAK & KEPERCAYAAN ibu bapa lain yang mempunyai anak anak dipusat penjagaan itu.jangan hanya kerana memandang duit orang lain yang perlu menanggung kesedihan!

Oleh kerana si ibu adalah dari golongan ibu tunggal unit kami memikul segala amanah yang terletak diatas bahu untuk membantu.”

Amanah yang diberi kepada unit sukarelawan unit khas van jenazah telah ditunaikan sebaik mungkin.dari khidmat mandi,kafan,solat jenazah sehingga bacaan talqin dilaksanakan sendiri oleh unit sukarelawan tanpa sebarang bayaran!


“Pandainya Simpan Rahsia, Wajah Anak Seiras.” Rupanya Ini Anak Pengacara Halim Othman, Warganet Terkejut!

Siapa yang tak kenal dengan penyampai radio dan pengacara, Halim Othman, 56 tahun merupakan seorang pengacara Selamat Pagi Malaysia serta hos rancangan Roda Impian yang sememangnya diminati ramai pada 1996.

Namun kehidupan peribadinya tidak ramai yang tahu membuatkan ramai yang tertanya-tanya mengenai keluarganya.

Bagaimana pun tular di media sosial, gambar dia bersama anak tunggalnya membuatkan peminat terkejut.

Harian Metro melaporkan bahawa anaknya merupakan bekas peserta Dewi Remaja 2019, Myra Natasya, 27.

Difahamkan anaknya ‘menyorok’ identiti dirinya demi menghormati ayahnya yang selama membina nama sebagai penyampai radio dan pengacara.

Bagaimana pun anaknya yang pernah menjadi pengacara Didik TV dan akan muncul dengan drama Republic Of Gombak di TV3, berkata sekarang masa sesuai untuk dia mendedahkan identiti diri dan bapanya. Malah, pendedahan ini mendapat keizinan ayahnya terlebih dahulu.

“Selama tiga tahun ini, saya ‘menutup kemas’ identiti ayah kerana menghormatinya yang selama membina nama sebagai penyampai radio dan pengacara, memang tidak pernah buka mulut bercerita mengenai kisah peribadi dan keluarga.

“Malah, pada awal pembabitan dalam karier seni ini pun, ayah kurang setuju kerana bimbangkan diri saya. Tapi, selepas dia menonton saya mengacarakan Didik TV, banyak ilmu dikongsikannya.

“Dia pun nampaknya bangga dengan saya kerana mampu berusaha untuk menapak dalam karier ini dengan bakat sendiri tanpa bergantung dengan namanya. Saya sayang dan menghormati ayah.

Mirip wajah ayah

Melihat pada sikap ramah Myra, cara percakapan serta raut wajahnya, memang ada iras Halim.

Ujarnya, persamaan itu mungkin kebetulan kerana mereka anak-beranak.

“Hubungan saya dengan ayah memang baik, walaupun saya tahu dia kurang selesa berkongsi kisah peribadinya dulu kepada media. Malah, dia kalau bercakap pun suka berkongsi kisah semasa atau politik.

“Tapi, saya dah cakap dengan dia akan beritahu siapa saja yang tanya. Dia faham dan harapan saya ingin berjaya dalam karier ini,” katanya yang juga tenaga pengajar sukan sorak untuk beberapa sekolah menerusi syarikat ditubuhkannya.

Difahamkan, Myra atau nama sebenarnya, Yusmyra Natasya adalah anak Halim bersama bekas isteri, Yusnita Omar, 47.

Wargenet terkejut!

Dalam pada pada, warganet meluahkan rasa terkejut apabila mendapat tahu pengacara popular itu telah berkahwin dan mempunyai anak.

Keluarga Talk: PUASA MENDIDIK JIWA KELUARGA SAKINAH

Bintang Kecil: APA ITU NUZUL QURAN

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


“Doktor Buatlah Apa Yang Terbaik, Kami Ikut Je.” Doktor Penganut Hindu Ini Rindu Kala Santuni Kluster Tabligh. Deep!

Malaysia adalah sebuah negara berbilang bangsa dan agama. Rakyatnya hidup aman damai dan saling menghormati waima berlainan agama. Itulah Malaysia.

Sejak negara dilanda wabak bahaya di seluruh dunia, rakyat Malaysia berganding bahu untuk tamatkan rantaian covid-19.

Kluster terawal dijangkiti  virus ini adalah kluster Tabligh. Ramai yang memandang serr serong golongan ini. Namun semua yang berlaku ada hikmahnya.

Kluster ini tampil untuk saringan dan ada dikuarantin setelah disahkan positive. Dalam tempoh kuarantin, rupanya kluster ini sering diberi pujian oleh frontliners. Bilik kuarantin dikatakan bagaikan sebuah masjid ada alunan bacaan ayat suci, zikir dan laugan azan. Mereka tenang walaupun dikuarantin dalam wad atau bilik yang sederhana kelengkapan.

Kini, setelah kluster ini ada yang bebas covid 19 , para frontliner rindu akan mereka yang tampil dengan sikap terpuji berbanding kluster baru yang digelar kluster oversea aka kluster kayangan. Pelbagai cerita yang ‘tidak sedap’ didengar mengenai golongan kayangan ini. Apa pun ketika ini, sikap rendah diri adalah pilihan terbaik ketika negara dalam kesukaran memerangi virus bahaya ini.

Sikap golongan kayangan ini, turut terkesan kepada para frontliners yang ditugaskan. Mungkin segelintir tapi bak kata perpatah, kerana nila rosak susu sebelanga, kena kita jadikan iktibar.

Ikuti perkongsian ini.

I am Malaysian doctor, dont look at me like im hindu,im buddha n etc

Terkesan dengan pergi ke pusat kuarantin yang kebanyakan tabligh yg ikut ijtimak seri petaling  jadi aku nak cerita sedikit pengalaman aku.

REDHA DENGAN APA YANG ADA
Di tawau pusat kuarantine kami di IPG dekat balung tu. Kami tanya keadaan mereka seharian, ada masalah apa apa di tempat penginapan ka, ada develop gejala2 batuk demam selsema ka, dan melayan apa saja keluhan mereka dan kami akan cuba perbaiki kelemahan dari kami dan cuba memenuhi permintaan mereka tapi kami juga ada byk sekat dan batasan.tidak bole la expect penginapan ini 100% perfect gitu bah. pasti ada kekurangan dan kami pun tau

Keluhan pesakit disini biasanya makanan. Makanan seharian mereka adalah nasi putih/ ayam atau ikan goreng dengan sedikit sayur rebus gitu .

“makanan la doctor kering sangat takde kuah2 gitu..tapi kami makan saja la dr untuk isi perut,nak buat macam mana kan “

Kesian memang kesian. Bayangkan makan 3 kali sehari menu tawar yang sama .kamu rasa?

Bukan sebab mereka manja
Tapi cuba kita bayangkan diri kita di tempat mereka. Terkurung dlm bilik 14 hari, makanan itu itu je dan sejuk, rindu keluarga, takde entertainment lgsg Bosan, sedih, berbeza dengan kuarantin dirumah bersama keluarga. Dont judge mereka so fast.

HORMAT DENGAN KLUSTER TABLIGH

Something to be respected bila I see them always pray jam-jam 12 mereka solat  lepas tu duduk atas katil. Mereka baca Al-Quran.

Dengan keadaan kurang selesa gitu panas-panas dan mereka tetap tidak terlepas solat, khatam Al-Quran. Salute mereka.

Memang la aku pun rasa geram juga awal2 kenapala cluster tabligh ni bawa virus “ke sini ke sana”

But lepas involve in covid team nie, ternyata bukan yg seperti diwar warkan di social media, sebenarynya orang tabligh nie banyak yang munculkan diri, volunterly dtg nak screen diri mereka.

KLUSTER TABLIGH PERMUDAHKAN URUSAN.
Skrg di pusat kuarantin pun tidakla mereka keluh nak ini nak itu seperti elit baru tu.mereka ikut je “doctor buatla apa yang terbaik, kami ikut je doctor”

Sebenarnya Tuhan tolong Malaysia nie sebab awal2 kita kena covid nie 1st cluster besar kan tabligh, memang semua maki hamun mereka,aku juga marah . Tapi ada aku terbaca post org lain hari tu yg bikin aku fikir dalam juga

” nasib cluster tabligh yg kena dulu, senang kita nak kenalpasti mereka,sebab pakai kopiah, berjanggut panjang(kebanyakan) ,berbaju jubah yaa jadi senang kita nak kesan mereka bawa mereka untuk screen dan ambil sampel dan tempatkan mereka di pusat kuarantin. bayangkan di negara luar, mcm mana mereka mau detect siapa siapa yg berisiko dpt covid nie”
so itula selalu ada je kebaikan daripada apa yg kita pikir buruk.

HUSNUZON

Aku dapat pengajaran juga yg kita kena selalu pikir postive, Husnuzon, terima dengan hati terbuka not judgemental atau discriminative siapa pun. kita takde Hak!!
Peringatan untuk semua termasuk aku, skrg ni kita lawan covid bukan tindas sesama manusia, dont play race religion card ya this is not the time.

Corona virus duno who is malay,chinese indian sikh iban kadazan dusun bajau dia attack semua lapisan orang!
I am a hindu and i think i need to write this up.

Moga jadi iktibar bersama.


3 Cara Hilangkan Parut Pada Muka, Mudah Je Kalau Ikut Langkah Ni!

Parut dan kesan jerawat pada muka sememangnya buat kita rasa rendah diri, lebih-lebih lagi bila ada yang sentiasa memerhatikan muka kita ketika bercakap. Rungsing dibuatnya bila mana kesemua produk yang kita cuba tak nampak hasilnya.

Sebenarnya tak hanya gunakan produk, mencuba petua cara tradisional adalah langkah bijak bagi menghilangkan parut di wajah. Tapi kenalah rajin dan usahakan setiap hari untuk hilangkan parut ini. Boleh cuba tiga langkah ini.

1. Hilangkan Parut Lama

Bahan:
Kulit Kayu Manis

Caranya:
Kikis kulit kayu manis yang kering dengan menggunakan pisau atau sagat bahan tersebut di atas permukaan batu kasar (tepi lesung batu / batu giling). Kemudian sapukan ke atas parut sehingga bahan tersebut meresap ke dalam kulit. Sapukan di waktu malam sebelum tidur dan bersihkannya di waktu pagi. Lakukannya setiap malam sehingga parut hilang.

2. Hilangkan Parut Baru

Bahan:
Kulit rambai
Kulit pisang
Kulit limau mandarin

Caranya:
Gosokkan bahagian dalam kulit ke atas parut anda. Boleh cuba salah satu kulit-kulit ini dan buat setiap hari hingga parut makin reda.

3. Guna Lemon

Bahan:
Lemon
Soda Bikarbonat

Caranya:
Potong lemon nipis dan bancuh bersama soda bikarbonat. Sapukan pada parut di muka. Sifat lemon yang bertindak sebagai peluntur semulajadi mampu mengurangkan kesan parut ini.